CELEX: 52015PC0473
Language: et
Date: 2015-09-30
Title: Ettepanek: EUROOPA PARLAMENDI JA NÕUKOGU MÄÄRUS, millega muudetakse määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta

EUROOPA KOMISJON
            Brüssel,30.9.2015
            COM(2015) 473 final
            2015/0225(COD)
            Ettepanek:
            EUROOPA PARLAMENDI JA NÕUKOGU MÄÄRUS,
            millega muudetakse määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta
            (EMPs kohaldatav tekst)
            {SWD(2015) 185 final}{SWD(2015) 186 final}
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Väärtpaberistamise turu arendamine usaldusväärsete tavade alusel toetab majanduse kestvat kasvu ja töökohtade loomise taastumist, mis on komisjoni esmatähtis eesmärk. Peale selle toetab ELi kvaliteetne ja ühtne väärtpaberistamisraamistik finantsturgude täiendavat lõimumist liidus, aitab mitmekesistada rahastamisallikaid ja vabastada kapitali, muutes majapidamistele ja ettevõtjatele laenu andmise krediidiasutuste jaoks lihtsamaks. Selle eesmärgi saavutamiseks tuleb teha kahte asja.
               
               
                  Esiteks tuleb töötada selle turu kõigi osaliste jaoks välja sisuliselt ühtne väärtpaberistamisraamistik ja määrata kindlaks teatav kogum konkreetsetele sobivuskriteeriumidele vastavaid tehinguid: lihtsad, läbipaistvad ja standarditud väärtpaberistamised ehk standardväärtpaberistamised. See ongi väärtpaberistamise määrust käsitleva komisjoni ettepaneku teema. Selleks et kehtestada standardväärtpaberistamiste riskitundlikum õiguskäsitlus, tuleb teiseks muuta ELi õiguses väärtpaberistamisraamistikku, sealhulgas selliste krediidiasutuste ja investeerimisühingute kapitalinõudeid, kes on väärtpaberistamise tehingu algatajaks või sponsoriks või kes investeerivad sellistesse instrumentidesse.
               
               
                  Teatavates õigusaktides on sellist erinevat õiguslikku käsitlust juba kasutatud, näiteks delegeeritud õigusaktis pankade likviidsust (likviidsuskattekordaja) käsitlevate usaldatavusnõuete kohta
                     1
                  . Seda tuleb nüüd täiendada ja muuta seoses väärtpaberistamisega määruse (EL) nr 575/2013 (edaspidi „kapitalinõuete määrus”)
                     2
                   regulatiivse kapitali käsitlust. Kapitalinõuete määruse kehtiv väärtpaberistamisraamistik põhineb eelkõige Baseli pangajärelevalve komitee poolt rohkem kui kümne aasta eest väljatöötatud standarditel ning seal ei eristata standardväärtpaberistamisi muudest keerukamatest ja läbipaistmatumatest tehingutest.
               
               
                  Ülemaailmse finantskriisi tõttu tulid ilmsiks kehtiva väärtpaberistamisraamistiku mitmed puudused. Need hõlmavad järgmist:
               
               
                  • kapitalinõuete kindlaksmääramisel mehaaniline tuginemine välisreitingutele;
               
               
                  • ebapiisav riskitundlikkus, mis tuleneb piisavate riskitegurite puudusest riskikaalude määramise meetodites;
               
               
                  • kapitalinõuete protsüklilised nn kaljuefektid.
               
               
                  Selleks et nimetatud puudusi kõrvaldada ning tugevdada krediidiasutuste ja investeerimisühingute vastupanuvõimet turušokkidele, võttis Baseli pangajärelevalve komitee 2014. aasta detsembris vastu soovituse läbivaadatud väärtpaberistamisraamistiku kohta
                     3
                   (edaspidi „läbivaadatud Baseli raamistik”). Läbivaadatud Baseli raamistik loodi, et vähendada kehtivate regulatiivsete kapitalinõuete keerukust, paremini kajastada väärtpaberistamise positsioonide riske ning võimaldada kasutada krediidiasutustele ja investeerimisühingutele kättesaadavat teavet, et määrata kapitalinõuded oma arvutuste alusel, vähendades seeläbi tuginemist välisreitingutele. Läbivaadatud Baseli raamistiku alusel võivad krediidiasutused ja investeerimisühingud arvutada väärtpaberistamise positsioonide kapitalinõuded vastavalt meetodite lihtsale järjestusele, kus esimesel kohal on sisereitingute meetod. Kui krediidiasutus või investeerimisühing ei saa kasutada sisereitingute meetodit, peab ta kasutama välisreitingute meetodit, tingimusel et positsioonil on väline krediidikvaliteedi hinnang, mis vastab reale tegevusnõuetele. Juhul kui krediidiasutus või investeerimisühing ei saa kasutada välisreitingute meetodit kas seetõttu, et ta asub jurisdiktsioonis, mis selle kasutust ei luba või kuna tal puudub sellise meetodi kasutamiseks vajalik teave, kasutab ta standardmeetodit järelevalveasutuse määratud valemi alusel.
               
               
                  Läbivaadatud Baseli raamistikuga ei ole praegu ette nähtud standardväärtpaberistamiste riskitundlikumat käsitlust. Baseli pangajärelevalve komitee töötab praegu selle kallal, et lisada uude raamistikku
                     4
                   standardväärtpaberistamise kriteeriumid, mis võeti 23. juulil 2015 vastu koos Rahvusvaheline Väärtpaberijärelevalve Organisatsiooniga (IOSCO). Selle töö tulemusi ei ole loota enne 2016. aasta keskpaika.
               
               
                  Euroopa tasandil esitas Euroopa Pangandusjärelevalve (edaspidi „EBA”) komisjoni palvel 7. juulil 2015 aruande kvalifitseeruvate väärtpaberistamiste kohta,
                     5
                   kus ta soovitas langetada kapitalinõudeid standardväärtpaberistamiste puhul usaldusväärsele tasemele, mis on võrreldav läbivaadatud Baseli raamistikus sätestatuga, ja muuta kapitalinõuete määruse regulatiivse kapitali nõudeid väärtpaberistamiste puhul kooskõlas läbivaadatud Baseli raamistikuga, et kõrvaldada kehtivate normide puudused. Standardväärtpaberistamistega seoses muutis EBA kolm meetodit leebemaks, mille põhimõtted töötas Baseli pangajärelevalve komitee välja läbivaadatud Baseli raamistiku jaoks.
               
               
                  Selleks et toetada väärtpaberistamise määrust käsitleva komisjoni ettepaneku üldisi eesmärke taaskäivitada väärtpaberistamise turud jätkusuutlikumal alusel ning muuta väärtpaberistamine turvaliseks ja tõhusaks rahastamis- ja riskijuhtimisvahendiks, on tehtud ettepanek muuta kapitalinõuete määruses väärtpaberistamise regulatiivse kapitali nõudeid, et:
               
               
                  – rakendada läbivaadatud Baseli raamistikus sätestatud regulatiivse kapitali arvutamise meetodeid (artiklid 254–268) ja
               
               
                  – kehtestada EBA soovituse kohane uuesti kalibreerimine standardväärtpaberistamiste puhul (artiklid 243, 260, 262 ja 264).
               
            
            
               Alustuseks ja selleks, et lõpetada mehaaniline tuginemine välisreitingutele, peaks krediidiasutus või investeerimisühing arvutama regulatiivsed kapitalinõuded ise juhul, kui krediidiasutusel või investeerimisühingul on luba kasutada sisereitingute meetodit seoses sama liiki positsioonidega, kui need on väärtpaberistamise aluseks, ning saab arvutada regulatiivsed kapitalinõuded seoses aluspositsioonidega, nagu neid ei oleks olnud väärtpaberistatud („Kirb”), kasutades iga juhu puhul konkreetseid eelnevalt määratletud sisendeid. Väärtpaberistamise välisreitingu meetodit peaksid siis saama kasutada krediidiasutused ja investeerimisühingud, kes ei või seoses oma vastavate väärtpaberistamise positsioonidega kasutada sisereitingute meetodit. Välisreitingute meetodi alusel tuleks kapitalinõuded määrata väärtpaberistamisseeriatele nende välisreitingu alusel. Kui kahte esimest meetodit ei saa kasutada või kui välisreitingute meetodi kasutamise tõttu oleksid regulatiivsed kapitalinõuded aluspositsioonide krediidiriskile mittevastavad, peaksid krediidiasutused ja investeerimisühingud saama kohaldada standardmeetodit, mis peaks tuginema järelevalveasutuse määratud valemile, kasutades sisendina järelevalveasutuse arvutatud kapitalinõudeid, mis on seotud aluspositsioonidega, nagu ei oleks need olnud väärtpaberistatud („Ksa”). 
            
            
               
                  Lisaks sellele, et käesolev ettepanek toetab väärtpaberistamise turgude taaskäivitamist, võimaldab see komisjonil olla liidriks Baseli pangajärelevalve komitee sellise töö suunamisel, mis hõlmab standardväärtpaberistamiste regulatiivset käsitlemist ning mis toetab eesmärkide saavutamist ELi vaatenurgast. 
               
               
                  Hiljemalt kolm aastat pärast käesoleva määruse jõustumist vaatab komisjon läbi väärtpaberistamise positsioonide kapitalinõuete soovitatud lähenemisviisi, sealhulgas meetodite järjestuse, võttes arvesse selle mõju väärtpaberistamise turgude arengule ja vajadust säilitada ELis finantsstabiilsus.
               
            
         
         
            
               •Kooskõla poliitikavaldkonnas kehtivate sätetega
            
            
               
                  Kapitalinõuete määruses väärtpaberistamise regulatiivse kapitali käsitluse läbivaatamine on osa komisjoni kavandatud õigusaktide paketist, mis hõlmab väärtpaberistamise määrust ning mille eesmärk on määrata kindlaks standardväärtpaberistamise kriteeriumid ning kehtestada kõigile finantsteenuste sektoritele riski säilitamise, hoolsuskohustuse ja avalikustamisnõuete ühtsed normid. ELi turvalisema ja jätkusuutlikuma väärtpaberistamisturu loomine on kapitaliturgude liidu projekti oluline komponent, mis aitab saavutada projekti eesmärke tänu finantsturgude suuremale lõimitusele ja ELi majanduse mitmekesisematele rahastamisallikatele.
               
            
            
               •Kooskõla liidu muude poliitikavaldkondadega
            
            
               
                  Investeerimiskavas Euroopa jaoks, mille komisjon esitas 26. novembril 2014, nimetati kvaliteetse väärtpaberistamise jätkusuutlikku turgu ühe valdkonnana viiest, kus on vaja võtta meetmeid lähemal ajal. Käesoleva muutmismäärusega toetatakse komisjoni esmatähtsat eesmärki toetada töökohtade loomist ja majanduse jätkusuutlikku kasvu, kordamata enne kriisi tehtud vigu. Lisaks suurendatakse käesoleva usaldatavusraamistikuga ELi finantsturgude lõimumist ning aidatakse mitmekesistada rahastamisallikaid ja vabastada kapitali ELi ettevõtjate jaoks. Kokkuvõttes aitab läbivaadatud usaldatavusraamistik investorite jaoks kapitali tõhusamalt allokeerida ja portfelli hajutada ning sellega suurendatakse ELi kapitaliturgude üldist tõhusust.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               Käesoleva ettepaneku õiguslik alus on ELi toimimise lepingu artikli 114 lõige 1, millega volitatakse Euroopa Parlamenti ja nõukogu võtma selliseid meetmeid liikmesriikide õigus- ja haldusnormide ühtlustamiseks, mille eesmärk on siseturu rajamine ja selle toimimine.
            
            
            
               Kapitalinõuete määrusega, mida muudetakse vastavalt käesolevale ettepanekule, on kehtestatud krediidiasutuste ja investeerimisühingute ELi usaldatavusraamistik, sätestades neile ühtsed ja vahetult kohalduvad normid, sealhulgas kapitalinõuete valdkonnas väärtpaberistamise positsioonidega kaasneva krediidiriski puhul. Sellise ühtlustamisega tagatakse ELi krediidiasutustele ja investeerimisühingutele võrdsed tingimused ning suurendatakse usaldust nende stabiilsuse vastu kogu ELis, sealhulgas seoses nende tegevusega väärtpaberistamise turgudel investorite, väärtpaberistamise tehingu algatajate või sponsoritena.
            
            
            
               •Subsidiaarsus (ei kuulu liidu ainupädevusse)
            
            
               Üksnes ELi õigusaktiga saab tagada, et väärtpaberistamise puhul on regulatiivse kapitali käsitlus rohkem kui ühes liikmesriigis tegutsevate kõigi krediidiasutuste ja investeerimisühingute puhul sama. Ühtlustatud regulatiivsete kapitalinõuetega tagatakse võrdsed tingimused, vähendatakse õiguslikku keerukust, välditakse piiriülese tegevuse puhul põhjendamatuid nõuete täitmisega seotud kulusid, edendatakse ELi turgude täiendavat lõimumist ning aidatakse piirata õigusliku arbitraaži võimalusi. Samuti tagatakse ELi tasandil võetava meetmega ELi finantsstabiilsuse kõrge tase. Seepärast on väärtpaberistamise regulatiivsed kapitalinõuded sätestatud kapitalinõuete määruses ja üksnes selle määruse muutmisega saaks saavutada käesoleva ettepaneku eesmärgi. Seepärast vastab käesolev ettepanek ELi toimimise lepingu artiklis 5 sätestatud subsidiaarsuse ja proportsionaalsuse põhimõttele.
            
            
            
               •Proportsionaalsus
            
            
               
                  Ettepanekuga tehakse kapitalinõuete määruses ainult neid muudatusi, mida on vaja 1. punktis kirjeldatud probleemi lahendamiseks.
               
            
            
               •Õigusakti valik
            
            
               Õigusaktiks valiti määrus, kuna ettepanek eeldab kapitalinõuete määruse muutmist.
            
            
               3.JÄRELHINDAMISTE TULEMUSED, SIDUSRÜHMADEGA KONSULTEERIMINE JA MÕJUHINNANGUD
            
            
            
               •Konsulteerimine sidusrühmadega
            
            
               Komisjoni talitused on hoolega jälginud Euroopa ja rahvusvaheliste foorumite tööd ja nendes osalenud, eelkõige seoses EBA ja Baseli pangajärelevalve komitee tööga.
            
         
         
            
               Komisjon korraldas 2015. aasta veebruaris ka avatud konsultatsiooni, kus käsitleti selle ettepaneku peamisi punkte. Komisjonile saatsid kommentaare eri vastajad, sealhulgas märkimisväärne hulk pangandussektori sidusrühmi (järelevalveasutused, keskpangad, sektoriesindajad). Valitses laialdane üksmeel, et selles valdkonnas on vaja võtta meetmeid ELi tasandil ning avaldati arvamust konkreetsete rakendatavate meetmete ja nendest saadava võimaliku kasu ja kulude kohta. Avaliku konsultatsiooni vastuste kokkuvõte on esitatud lisatud mõjuhinnangus. Vastused on tutvumiseks kättesaadavad komisjoni ELi uuringu veebilehel
                  6
               .
            
            
               Lisaks korraldas komisjon 22. juulil 2015 liikmesriikidega eraldi konsultatsioonid panganduse, maksete ja kindlustuse eksperdirühma koosolekul.
            
            
            
               •Eksperdiarvamuste kogumine ja kasutamine
            
            
               Euroopa majanduse pikaajalist rahastamist käsitleva rohelise raamatu
                  7
                järelmeetmena pöördus komisjon EBA poole nõu saamiseks, et koguda tõendeid ja saada ideid standardväärtpaberistamiste kõige sobivamate tunnuste kohta ning selle kohta, kui asjakohane on usaldatavusnõuete seisukohast lubada ELi väärtpaberistamise turgude edendamiseks kohelda standardväärtpaberistamisi soodsamalt.
            
            
               EBA reageeris komisjoni palvele ja avaldas 7. juulil 2015 aruande selleks sobivate väärtpaberistamiste kohta.
            
            
            
               •Mõju hindamine
            
            
               Käesoleva ettepaneku ettevalmistamiseks koostati mõjuhinnang ja seda arutati talitustevahelise juhtrühmaga.
            
            
               Väärtpaberistamise määrusele lisatud mõjuhinnangus on selgelt välja toodud, millist kasu tõhususe ja tulemuslikkuse osas annavad a) läbivaadatud õigusraamistiku kehtestamine väärtpaberistamise positsioonide kapitalinõuetele ning b) standardväärtpaberistamiste erinev käsitlemine, võttes arvesse väärtpaberistamist käsitleva komisjoni õigusaktide paketi üldeesmärke, st kõrvaldada investorite silmis väärtpaberistamistega seotud probleemid: kõrvaldada standardväärtpaberistamistoodete ebasoodne õiguslik kohtlemine ning vähendada emitentide ja investorite põhjendamatult kõrgeid tegevuskulusid või kaotada need. Standardväärtpaberistamiste ja muude väärtpaberistamiste selgel eristamisel kalitalinõuete osas oleks positiivne mõju mitmes küsimuses, nimelt:
            
            
               –loodav väärtpaberistamisraamistik oleks riskitundlikum ja paremini tasakaalus;
            
            
               –soodsamate kapitalinõuetega soodustataks seda, et pangad järgivad standardväärtpaberistamise kriteeriume;
            
            
               –investoreid julgustataks uuesti sisenema väärtpaberistamise turule, kuna spetsiaalse raamistikuga antaks selgelt märku, et riskid on nüüd paremini kalibreeritud ja seega oleks vähendatud ka süsteemse kriisi taaspuhkemise tõenäosust.
            
            
               Mõjuhinnang esitati õiguskontrollikomiteele 17. juunil 2015. Komitee koosolek toimus 15. juulil 2015. Komitee kiitis kapitalinõuete määruse reguleerimisalasse kuuluvate krediidiasutuste ja investeerimisühingute regulatiivse kapitali käsitluse soovitatud muudatused heaks.
            
            
               •Õigusloome kvaliteet ja lihtsustamine
            
            
               
                  Käesoleva ettepanekuga lihtsustataks oluliselt selliste krediidiasutuste ja investeerimisühingute usaldatavusnõuetele vastava regulatiivse kapitali raamistikku, kes on väärtpaberistamiste investorid, algatajad või sponsorid, kehtestades ühtse meetodite järjestuse, mida kohaldatakse kõigi krediidiasutuste ja investeerimisühingute suhtes sõltumata meetodist, mida on kasutatud kapitalinõuete arvutamiseks aluslepingutega seoses, ja jäetaks välja väärtpaberistamise positsioonide teatavate liikide mitu eri käsitlust. Krediidiasutused ja investeerimisühingud oleksid paremini võrreldavad ning nõuete järgimise kulud väheneksid märkimisväärselt.
               
            
            
               •Põhiõigused
            
            
               
                  Ettepanek ei mõjuta põhiõiguste kaitset.
               
            
            
               4.MÕJU EELARVELE
            
            
               
                  Käesolev ettepanek ei mõjuta eelarvet.
               
            
         
         
            
               5.MUUD PUNKTID
            
            
               •Rakenduskavad ning seire-, hindamis- ja aruandluskord
            
            
               Uue raamistiku mõju jälgitakse koostöös EBA ja pädevate järelevalveasutustega hoolega, lähtudes järelevalvelise aruandluse korrast ja kapitalinõuete määrusega krediidiasutustele ja investeerimisühingutele kehtestatud avalikustamisnõuetest. Uue raamistiku seire ja hindamine toimub ka ülemaailmsel tasandil, kus see on eelkõige osa Baseli pangajärelevalve komitee ülesannetest.
            
            
               •Selgitavad dokumendid (direktiivide puhul)
            
            
               
                  Ei kohaldata.
               
            
            
               6.ETTEPANEKU TEATAVATE SÄTETE ÜKSIKASJALIK SELGITUS
            
            
               (a)Paketi eri elementide vaheline vastasmõju ja kooskõla
            
            
               Käesolev määrus moodustab koos väärtpaberistamise määruse ettepanekuga õigusaktide paketi. Nagu paljud sidusrühmad konsultatsiooni käigus märkisid, ei piisaks standardväärtpaberistamiste sobivuskriteeriumidest üksi, et saavutada eesmärk elavdada ELi väärtpaberistamise turge, kui nendele ei lisandu uus neid eritunnuseid paremini kajastav usaldatavusnõuete käsitlus, mis hõlmab ka kapitalinõuete valdkonda.
            
            
               Väärtpaberistamise positsioonide kapitalinõuded, sealhulgas standardväärtpaberistamiste riskitundlikum käsitlus on sätestatud käesolevas ettepanekus, samas kui standardväärtpaberistamiste sobivuskriteeriumid koos muude mitut sektorit hõlmavate sätetega on esitatud väärtpaberistamise määruses. Eelkõige hõlmavad need riski säilitamist, hoolsuskohustust ja avalikustamisnõudeid käsitlevaid kõiki sätteid, mis varem olid kapitalinõuete määruse 5. osas. Sama kehtib teatavate artikli 4 mõistete kohta, mis on üldist laadi ja mis seepärast on viidud nüüd sektoriülesesse õigusraamistikku.
            
            
               Tulevikus järgneb käesolevale ettepanekule likviidsuskattekordajat käsitlev delegeeritud õigusakt, et viia see kooskõlla väärtpaberistamise määrusega. Eelkõige muudetakse sobivuskriteeriume, mille kohaselt väärtpaberistamised kuuluksid likviidsuskattekordajat käsitleva delegeeritud õigusakti artiklis 13 taseme 2B varade hulka, et see oleks kooskõlas väärtpaberistamise määruses sätestatud standardväärtpaberistamiste üldkriteeriumidega. Seda delegeeritud õigusakti ei saaks muuta praegu, kuna järgida tuleb teist menetlust ja muudatused sõltuvad praeguse paketi õigusloomealaste läbirääkimiste tulemusest.
            
            
               (b)Väärtpaberistamise positsioonide riskiga kaalutud varade arvutamine
            
            
               Selleks et säilitada tekstisisene ühtsus ja üldine sidusus ning seda parandada, asendatakse kapitalinõuete määruse 3. osa 2. jaotise kogu 5. peatükk praeguse ettepanekuga, kuigi mitmes artiklis on muudatused väikesed. Eriti puudutab see 2. jagu (Riski olulise osa ülekandmise arvessevõtmine), osa 3. jaost (1. alajagu: Üldsätted) ja 4. jagu (Välised krediidikvaliteedi hinnangud).
            
            
            
               Kõige olulisemad on muudatused uutes artiklites 254–270a. Läbivaadatud Baseli pangajärelevalve komitee raamistiku alusel rakendatakse väärtpaberistamise positsioonide puhul uut riskiga kaalutud varade arvutamise meetodite järjestust. Iga meetodi kasutamine sõltub väärtpaberistamise positsioone hoidvale krediidiasutusele või investeerimisühingule kättesaadavast teabest. Meetodite ühtset järjestust kasutatakse krediidiriski puhul nii standardmeetodit või ka sisereitingute meetodit kasutatavate krediidiasutuste ja investeerimisühingute puhul.
            
            
               (c)Meetodite uus järjestus (uued artiklid 254–270a)
            
            
               Sisereitingute meetod on läbivaadatud järjestuses esimesel kohal ja selle puhul kasutatakse peamise sisendina KIRBi teavet. KIRB on aluspositsioonide kapitalinõue, mille puhul kasutatakse sisereitingute meetodi põhist raamistikku (kas täiustatud või alusmeetodit). Sisereitingute meetodi kasutamiseks peab pangal olema: i) järelevalveasutuse heakskiidetud sisereitingute mudel väärtpaberistamise kogumisse kuuluva aluspositsioonide liigi jaoks ja ii) piisavalt teavet KIRBi hindamiseks. Kuna KIRB ei kajasta täielikult lõpptähtaja asjaomast mõju, võetakse sisereitingute meetodis seeria lõpptähtaega täiendava riskitegurina selgelt arvesse. Seeria lõpptähtaja kindlaksmääramine põhineb seeria lepinguliste rahavoogude kaalutud keskmisel lõpptähtajal. Kaalutud keskmise lõpptähtaja arvutamise asemel on krediidiasutusel või investeerimisühingul lubatud kasutada õiguslikku lõpptähtaega (kohaldades väärtuskärbet). Viieaastast ülempiiri ja üheaastast alampiiri kohaldatakse kõigil juhtudel.
            
            
               Krediidiasutus või investeerimisühing, kes ei saa arvutada KIRBi antud väärtpaberistamise positsiooni puhul, peab riskiga kaalutud varade arvutamisel kasutama välisreitingute meetodit. Välisreitingute meetodi alusel määratakse riskikaalud vastavalt krediidikvaliteedi hinnangutele (või kaudsetele reitingutele), positsiooni nõudeõiguse järgule ja aluspositsioonide kogumi kontsentreeritusele. Kui krediidiasutus või investeerimisühing ei saa kasutada välisreitingute meetodit, peab ta kohaldama standardmeetodit. Standardmeetodis kasutatakse tegurit KSA, mis on aluspositsioonide kapitalinõue standardmeetodi alusel, ja tegurit „W”, mis on viivises aluspositsioonide kogumi summa suhe kõigi aluspositsioonide summasse. Kui välisreitingute meetodi tulemusena saadud regulatiivsed kapitalinõuded ei vasta väärtpaberistamise aluspositsioonides kajastuvale krediidiriskile, võivad krediidiasutused ja investeerimisühingud kasutada standardmeetodit kõnealuse väärtpaberistamise positsioonide puhul otse, tingimusel et pädev asutus seda kontrollib.
            
            
               Krediidiasutus või investeerimisühing, kes ei saa kasutada teatava väärtpaberistamise positsiooni puhul ei sisereitingute, välisreitingute ega standardmeetodit, peab määrama positsioonile riskikaalu 1 250 %.
            
            
               Kõigi väärtpaberistamise positsioonide ja kõigi kolme meetodi puhul on kehtestatud riskikaalu alampiiriks 15 %. Riskikaalu alampiir on põhjendatud teatavate riskidega, sealhulgas mudeli- ja esindusriskid, mis on väidetavalt väärtpaberistamise positsioonide puhul olulisemad kui riskipositsioonide muude kategooriate puhul ning mis võivad hoolimata uue raamistiku suuremast riskitundlikkusest tekitada teatavat ebakindlust kapitalihinnangute osas.
            
            
               (d)Standardväärtpaberistamiste riskitundlikum käsitlus
            
         
         
            
               Riskitundlikum usaldatavusnõuete käsitlus kehtestatakse standardväärtpaberistamiste jaoks kooskõlas metoodikaga, mida EBA soovitas oma aruandes väärtpaberistamiste kohta, mis kvalifitseeruvad riskiga kaalutud varade arvutamise kolme uue meetodi kohaselt (uued artiklid 260, 262 ja 264). Kõik kolm meetodit on kõigi seeriate osas uuesti kalibreeritud, et standardväärtpaberistamistena kvalifitseeruvate tehingute positsioonide kapitalinõuded oleksid väiksemad.
            
            
               Lisaks kolme meetodi rekalibreerimisele saavad standardväärtpaberistamiste kõrgemasse nõudeõiguse järku kuuluvad positsioonid kasu madalamast alampiirist, milleks on 10 % (15 % asemel, mida kohaldatakse jätkuvalt nii standardväärtpaberistamiste madalamasse nõudeõiguse järku kuuluvate positsioonide kui ka muude väärtpaberistamiste suhtes üldiselt). See on kehtestatud, et võtta EBA analüüsi alusel arvesse standardväärtpaberistamiste kõrgemasse nõudeõiguse järku kuuluvate seeriate oluliselt paremaid varasemaid tulemusnäitajaid, kui on madalamasse nõudeõiguse järku kuuluvatel kvalifitseeruvatel seeriatel; see on täielikult põhjendatud asjaoluga, et standardväärtpaberistamiste tunnused võivad oluliselt vähendada mudelist ja esindamisest tulenevaid riske.
            
            
               Riskiga kaalutud varade arvutamisel peavad väärtpaberistamise määruse kohased standardväärtpaberistamised vastama aluspositsioonidega seotud lisanõuetele, nimelt vastama standardmeetodi kohastele laenuandmise nõuetele, minimaalsele kontsentreeritusele ja maksimaalsetele riskikaaludele. Täiendavad erikriteeriumid on samuti kehtestatud varaga tagatud kommertsväärtpaberitele.
            
            
            
               (e)Ülempiirid
            
            
               •Maksimaalne riskikaal kõrgemasse nõudeõiguse järku kuuluvate väärtpaberistamise positsioonide korral (uus artikkel 267)
            
            
               Aluspositsioonide arvessevõtmise meetodi alusel määratakse väärtpaberistamise positsioonile maksimaalne riskikaal, mis võrdub aluspositsioonide suhtes kohaldatava keskmise riskikaaluga. Kehtivate normide kohaselt võib aluspositsioonide arvessevõtmise meetodit kasutada reitinguta positsioonide riskiga kaalutud varade arvutamiseks (kapitalinõuete määruse artikkel 253). Nüüd tehakse kooskõlas läbivaadatud Baseli pangajärelevalve komitee raamistikuga ettepanek lubada kasutada aluspositsioonide arvessevõtmise meetodit üksnes kõrgemasse nõudeõiguse järku kuuluvate väärtpaberistamise positsioonide puhul, sõltumata sellest, kas asjaomane positsioon on reitinguga või mitte ja sõltumata meetodist, mida kasutati aluspositsioonide kogumi puhul (standardmeetod või sisereitingute meetod), tingimusel et pank suudab arvutada aluspositsioonide KIRBi ja KSA. Võttes arvesse kõrgemasse nõudeõiguse järku kuuluvate seeriate krediidikvaliteedi parandamist madalamasse nõudeõiguse järku kuuluva seeria abil, ei peaks krediidiasutus või investeerimisühing kohaldama kõrgemasse nõudeõiguse järku kuuluva positsiooni suhtes kõrgemat riskikaalu kui see, mida oleks kohaldatud juhul, kui ta omaks seda seoses aluspositsioonidega otse.
            
            
               •Maksimaalsed kapitalinõuded (uus artikkel 268)
            
            
               Praegu on ette nähtud maksimaalsete riskiga kaalutud varade üldine ülempiir sellistele krediidiasutustele ja investeerimisühingutele, kes saavad arvutada KIRBi (artikkel 260). Nüüd on kavas a) jätkata selle käsitluse kasutamist, st väärtpaberistamise positsiooni puhul sisereitingute meetodit kasutavad krediidiasutused ja investeerimisühingud võivad kohaldada selle positsiooni suhtes maksimaalseid kapitalinõudeid, mis võrduvad kapitalinõudega, mis oleks kehtestatud sisereitingute meetodite alusel aluspositsioonidele, kui neid ei oleks väärtpaberistatud ning b) laiendada sama käsitlust väärtpaberistamise tehingu algatajast või sponsorist krediidiasutustele ja investeerimisühingutele, kes kasutavad välisreitingute ja standardmeetodit. Seda võib põhjendada sellega, et tehingu algataja vaatenurgast võib väärtpaberistamise protsessi käsitada sarnasena krediidiriski maandamisele, st selle tulemusena kantakse vähemalt osa aluspositsioonide riske üle teisele poolele. Sellest lähtudes ja eeldusel, et riski olulise osa ülekandmise tingimused on täidetud, ei ole krediidiasutusel või investeerimisühingul põhjust hoida pärast väärtpaberistamist varasemast rohkem kapitali, kuna aluspositsioonidega seotud riske on väärtpaberistamise protsessiga vähendatud.
            
            
               (f)Teatavate positsioonide erikäsitluse kõrvaldamine 
            
            
               Selleks et veelgi vähendada raamistiku keerukust ja parandada väärtpaberistamisraamistiku ühtsust, on tehtud ettepanek kõrvaldada rida kapitalinõuete määrusega praegu ette nähtud erikäsitlusi:
            
            
               –teise või kõrgema järjekoha kahju positsioonid varaga tagatud kommertsväärtpaberite programmis (praegune artikkel 254);
            
            
               –reitinguta likviidsuse tagamise tehingute käsitlus (praegune artikkel 255);
            
            
               –täiendavad omavahendite nõuded ennetähtaegse amortiseerimise klausleid sisaldavate uuenevate nõuete väärtpaberistamiste puhul (praegune artikkel 256).
            
            
               (g)Konkreetsete positsioonide käsitlemine
            
            
               •Edasiväärtpaberistamised (uus artikkel 269)
            
            
               Veelgi rangemate nõuetega standardmeetod on edaspidi ainuke meetod, mida saab kasutada edasiväärtpaberistamise positsioonide puhul, kohaldades oluliselt kõrgemat riskikaalu alampiiri (100 %).
            
            
               •kõrgemasse nõudeõiguse järku kuuluvad positsioonid VKE väärtpaberistamistes (uus artikkel 270)
            
            
               Võttes arvesse väärtpaberistamise paketi üldist eesmärki aidata luua piisav rahastamise voog, et toetada ELi majanduskasvu ja seda, et VKEd on ELi majanduse selgrooks, lisatakse käesolevasse määrusesse konkreetne säte VKE-põhiste väärtpaberistamise kohta (artikkel 270). Eelkõige käsitletakse neid VKEde laenude väärtpaberistamisi, kus mezzanine-seeriaga (ja mõnel juhul madalama nõudeõiguse järgu seeriaga) seotud krediidiriski garanteerib piiratud hulk kolmandaid isikuid, sealhulgas eelkõige keskvalitsus või liikmesriigi keskpank, või millele on üks nendest andnud edasigarantii (sellist skeemi nimetatakse tavaliselt esimese järjekoha katteks). Võttes arvesse selliste skeemide olulisust kapitali vabastamisel, et kasutada seda VKEdele laenuandmise suurendamiseks, on tehtud ettepanek kehtestada riskitundlikum käsitlus, mis on samaväärne standardväärtpaberistamiste puhul ettenähtuga, kõrgemasse nõudeõiguse järgu kuuluva seeria jaoks, mida säilitab väärtpaberistamise tehingu algatanud krediidiasutus või investeerimisühing. Sellise käsitluse kasutamiseks peab väärtpaberistamine vastama mitmetele tegevusnõuetele, sealhulgas kohaldatavad standardväärtpaberistamise kriteeriumid. Kui sellistel tehingutel on sellist liiki garantii või edasigarantii, ei piira määruse (EL) nr 575/2013 kohaselt nende puhul kasutatav soodsam regulatiivse kapitali käsitlus riigiabi eeskirjade järgimist.
            
            
         
         
            
               (h)Muud põhipunktid
            
            
               •5. osa muudatused (riskipositsioonid ülekantud krediidiriskis)
            
            
               Kuna väärtpaberistamise määrusega kehtestatakse samal ajal väärtpaberistamise tehingu algatajast, sponsorist või investorist krediidiasutuste ja investeerimisühingute nõuete üldraamistik kõigile finantssektoritele, tunnistatakse kõik 5. osa sätted (artiklid 404–410) kehtetuks. Säilitatakse ainult artikli 407 (täiendav riskikaal) sisu ja vastavad komisjoni volitused võtta vastu rakenduslikke tehnilisi standardeid
                  8
               ; need leiab uuest artiklist 270a.
            
            
               •Artikli 456 muudatused
            
            
               On tehtud ettepanek muuta artiklit 456, et volitada komisjoni, nagu see on ka muude omavahendite nõuete liikide puhul, võtma vastu delegeeritud õigusakt, et võtta arvesse kõiki olulisi muutusi rahvusvahelisel tasandil, pöörates erilist tähelepanu Baseli pangajärelevalve komitee tööle.
            
            
               •Läbivaatamisklausel (artikkel 519a)
            
            
               Komisjon esitab kolme aasta jooksul alates käesoleva määruse jõustumisest nõukogule ja parlamendile aruande regulatiivse kapitali uue raamistiku mõju kohta ELi väärtpaberistamise turgudele. Oma analüüsi alusel ning võttes arvesse rahvusvahelist õigusalast arengut ja vajadust tagada finantsstabiilsus, võib komisjon vastavalt artiklile 456 teha ettepaneku kapitalinõuete määruse täiendavaks muutmiseks muu hulgas seoses meetodite järjestusega.
            
            
               •Jõustumine
            
            
               Uued sätted jõustuvad [...].
            
            
               2015/0225 (COD)
            
            
               Ettepanek:
            
            
               EUROOPA PARLAMENDI JA NÕUKOGU MÄÄRUS,
            
            
               millega muudetakse määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta
            
            
               (EMPs kohaldatav tekst)
            
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 114,
            
            
               võttes arvesse Euroopa Komisjoni ettepanekut,
            
            
               olles edastanud seadusandliku akti eelnõu liikmesriikide parlamentidele,
            
            
               võttes arvesse Euroopa Majandus- ja Sotisaalkomitee arvamust
                  9
               ,
            
            
               toimides seadusandliku tavamenetluse kohaselt
            
         
         
            
               ning arvestades järgmist:
            
            
               (1)Väärtpaberistamised on hästi toimivate finantsturgude oluline komponent, kuna need aitavad mitmekesistada krediidiasutuste ja investeerimisühingute rahastamisallikaid ning vabastada regulatiivset kapitali, mida saab siis täiendava laenuandmise toetuseks ümber allokeerida. Lisaks luuakse väärtpaberistamistega krediidiasutustele ja investeerimisühingutele ning teistele turuosalistele täiendavad investeerimisvõimalused, võimaldades seeläbi portfelli hajutada ning lihtsustada rahastamise jõudmist ettevõtjate ja eraisikuteni nii liikmesriikide sees kui ka kogu liidus piiriüleselt. Sellise kasu mõõtmisel tuleks siiski võtta arvesse sellega kaasneda võivaid kulusid. Nagu oli näha 2007. aasta suvel alanud finantskriisi alguses, kujunes väärtpaberistamise turgude ebasobiv tegevus märkimisväärseks ohuks finantssüsteemi usaldusväärsusele, seda eelkõige ülemäärase finantsvõimenduse, läbipaistmatute ja keeruliste struktuuride tõttu, mis muutsid hinnakujunduse problemaatiliseks, ning mehaanilise tuginemise tõttu välisreitingutele või kuna investorite ja väärtpaberistamise tehingu algatajate huvid ei kattunud („esindusriskid”).
            
            
               (2)Viimastel aastatel on väärtpaberistamiste maht jäänud liidus kriisieelsele kõrgajale alla mitmel põhjusel, sealhulgas selliste tehingutega kaasneva üldise maine pärast. Väärtpaberistamise turgude taastamine peaks põhinema nõuetekohastel ja usaldusväärsetel turutavadel, et ennetada finantskriisi vallandanud olukorra kordumist. Selleks on määruses [väärtpaberistamise määrus] sätestatud üldise väärtpaberistamisraamistiku olulised punktid koos konkreetsete kriteeriumidega, mille abil teha kindlaks lihtsad, läbipaistvad ja standarditud väärtpaberistamised (edaspidi „standardväärtpaberistamised”) ning järelevalvesüsteem, mille abil kontrollida nende kriteeriumide nõuetekohast kohaldamist väärtpaberistamise tehingu algatajate, sponsorite, emitentide ja institutsionaalsete investorite poolt. Peale selle kehtestatakse määrusega [väärtpaberistamise määrus] kõigile finantsteenuste sektoritele rida nõudeid riski säilitamise, hoolsuskohustuse ja avalikustamise kohta.
            
            
               (3)Kooskõlas määruse [väärtpaberistamise määrus] eesmärkidega tuleks määrusega (EL) nr 575/2013 väärtpaberistamise algatajast, sponsorist või investorist krediidiasutustele ja investeerimisühingutele kehtestatud regulatiivseid kapitalinõudeid muuta, et võtta asjakohaselt arvesse standardväärtpaberistamiste konkreetseid tunnuseid ning kõrvaldada finantskriisi käigus ilmnenud puudujäägid raamistikus, eelkõige mehaaniline tuginemine välisreitingutele, ülemäära madalad riskikaalud kõrge reitinguga väärtpaberistamisseeriate puhul ja vastupidiselt liiga kõrged riskikaalud madala reitinguga seeriate puhul ning ebapiisav riskitundlikkus. Baseli pangajärelevalve komitee avaldas 11. detsembril 2014 dokumendi „Väärtpaberistamisraamistiku läbivaatamine” (edaspidi „läbivaadatud Baseli raamistik”), kus esitatakse eri muudatused väärtpaberistamise regulatiivse kapitali nõuetes, et kõrvaldada just nimetatud puudujäägid. Määruse (EL) nr 575/2013 muudatustes tuleks läbivaadatud Baseli raamistiku sätteid arvesse võtta.
            
            
               (4)Määruse (EL) nr 575/2013 kohased väärtpaberistamise positsioonide kapitalinõuded tuleks kõigi krediidiasutuste ja investeerimisühingute puhul arvutada samade arvutusmeetodite alusel. Alustuseks ja selleks, et lõpetada mehaaniline tuginemine välisreitingutele, peaks krediidiasutus või investeerimisühing arvutama regulatiivsed kapitalinõuded ise juhul, kui krediidiasutusel või investeerimisühingul on luba kasutada sisereitingute meetodit seoses sama liiki positsioonidega, kui need on väärtpaberistamise aluseks, ning saab arvutada regulatiivsed kapitalinõuded seoses aluspositsioonidega, nagu neid ei oleks väärtpaberistatud („Kirb”), kasutades igal juhu puhul konkreetseid eelnevalt määratletud sisendeid. Välisreitingute meetodit peaksid saama kasutada krediidiasutused ja investeerimisühingud, kes ei või seoses oma vastavate väärtpaberistamise positsioonidega sisereitingute meetodit kasutada. Välisreitingute meetodi alusel tuleks kapitalinõuded määrata väärtpaberistamisseeriatele nende välisreitingu alusel. Kui kahte esimest meetodit ei saa kasutada või kui välisreitingute meetodi kasutamise tõttu ei vastaks regulatiivsed kapitalinõuded aluspositsioonide krediidiriskile, peaksid krediidiasutused ja investeerimisühingud saama kohaldada standardmeetodit, mis peaks tuginema järelevalveasutuse määratud valemile, kasutades sisendina krediidiriski suhtes kohaldatava standardmeetodi alusel arvutatud kapitalinõudeid seoses aluspositsioonidega, nagu need ei oleks olnud väärtpaberistatud („Ksa”).
            
            
               (5)Esindus- ja mudeliriskid on väärtpaberistamise puhul valdavamad kui muude finantsvarade puhul ning need tekitavad teataval määral ebakindlust väärtpaberistamise kapitalinõuete arvutamisel isegi siis, kui kõiki asjakohaseid riskitegureid on arvesse võetud. Selleks et kajastada neid riske adekvaatselt, tuleks määrust (EL) nr 575/2013 muuta, et kehtestada riskikaalu alampiir 15 % kõigile väärtpaberistamise positsioonidele. Edasiväärtpaberistamised seevastu on märksa keerukamad ja suurema riskiga, seepärast tuleks nende positsioonide puhul kasutada konservatiivsemat regulatiivse kapitali arvutamist ja kohaldada riskikaalu alampiiri 100 %.
            
            
               (6)Krediidiasutustel ja investeerimisühingutel ei peaks olema kohustust kohaldada kõrgemasse nõudeõiguse järku kuuluva positsiooni suhtes suuremat riskikaalu kui see, mida kohaldataks, kui ta omaks aluspositsioone otse, seega peegeldades krediidikvaliteedi parandamisest saadavat kasu, mida kõrgemasse nõudeõiguse järku kuuluvad positsioonid saavad väärtpaberistamise struktuuris madalamatest seeriatest. Seepärast tuleks määrusega (EL) nr 575/2013 kehtestada nn aluspositsioonide arvessevõtmise meetod, mille kohaselt tuleks teatavate tingimuste alusel määrata väärtpaberistamise kõrgemasse nõudeõiguse järku kuuluvatele positsioonidele maksimaalne riskikaal, mis võrdub aluspositsioonide suhtes kohaldatava keskmise riskikaaluga, ja selline meetod peaks olema kasutatav sõltumata sellest, kas asjaomane positsioon on reitinguga või mitte ning sõltumata aluspositsioonide kogumi suhtes kohaldatavast meetodist (standardmeetod või sisereitingute meetod).
            
            
               (7)Kehtiva raamistikuga on sellistele krediidiasutustele ja investeerimisühingutele ette nähtud maksimaalsete riskiga kaalutud varade üldine ülempiir, kes saavad aluspositsioonide kapitalinõuded arvutada vastavalt sisereitingute meetodile, nagu ei oleks neid positsioone väärtpaberistatud (KIRB). Kuna väärtpaberistamisega vähendatakse aluspositsioonidega seotud riski, peaksid seda ülempiiri saama kasutada kõik väärtpaberistamise tehingu algatajast või sponsorist krediidiasutused ja investeerimisühingud sõltumata väärtpaberistamise positsioonide regulatiivsete kapitalinõuete arvutamisel kasutatud meetodist.
            
            
               (8)Nagu Euroopa Pangandusjärelevalve (EBA) märkis oma 15. juuni 2015. aasta aruandes kvalifitseeruvate väärtpaberistamiste kohta
                  10
               , kinnitavad makseviivitusi ja kahjusid käsitlevad empiirilised tõendid, et finantskriisi ajal olid lihtsate, läbipaistvate ja standarditud väärtpaberistamiste tulemusnäitajad muude väärtpaberistamiste tulemustest paremad, mis tuleneb lihtsate ja läbipaistvate struktuuride kasutamisest ning standardväärtpaberistamise usaldusväärsetest tavadest, mistõttu on krediidi-, operatsiooni- ja esindusriskid väiksemad. Seepärast on asjakohane muuta määrust (EL) nr 575/2013, et kehtestada piisavalt riskitundlik kalibreerimine standardväärtpaberistamiste puhul EBA aruandes soovitatud viisil, mis eelkõige tähendab kõrgemasse nõudeõiguse järku kuuluvate positsioonide puhul madalamat riskikaalu alampiiri (10 %).
            
            
               (9)Regulatiivse kapitali arvutamisel tuleks määruses (EL) nr 575/2013 standardväärtpaberistamiste määratlust piirata väärtpaberistamistega, kus aluspositsioonide omandiõigus kantakse üle eriotstarbelisele üksusele („traditsioonilised väärtpaberistamised”). Samas peaks krediidiasutustel ja investeerimisühingutel, kes säilitavad kõrgemasse nõudeõiguse järku kuuluvad positsioonid sünteetilistes väärtpaberistamises, mis on tagatud väikestele ja keskmise suurusega ettevõtjatele (VKEd) antud laenude aluspositsioonide kogumiga, olema lubatud kohaldada selliste positsioonide suhtes madalamaid – standardväärtpaberistamise suhtes kohaldatavaid – kapitalinõudeid, kui neid tehinguid käsitatakse teatavate rangete kriteeriumide alusel kvaliteetsetena. Kui selliste sünteetiliste väärtpaberistamiste kogumil on keskvalitsuse või liikmesriigi keskpanga garantii või edasigarantii, ei piira määruse (EL) nr 575/2013 kohaselt kasutatav soodsam regulatiivse kapitali käsitlus riigiabi eeskirjade järgimist.
            
            
               (10)Määruses (EL) nr 575/2013 tuleks väärtpaberistamise ülejäänud regulatiivseid kapitalinõudeid muuta ainult niivõrd, kui seda on vaja meetodite uue järjestuse ning standardväärtpaberistamiste konkreetsete sätete kajastamiseks. Eelkõige tuleks jätkata riski olulise osa ülekandmise arvessevõtmisega seotud sätete ja väliseid krediidikvaliteedi hinnanguid käsitlevate nõuete sisulist kohaldamist praegusel kujul. Küll aga tuleks tervenisti välja jätta määruse (EL) nr 575/2013 5. osa, v.a nõue säilitada täiendavad riskikaalud, mis tuleks kehtestada krediidiasutustele ja investeerimisühingutele, kes rikuvad määruse [väärtpaberistamise määrus] 2. peatüki sätteid.
            
            
               (11)Võttes arvesse Baseli pangajärelevalve komitee käimasolevat arutelu selle üle, kas läbivaadatud Baseli raamistiku rekalibreerimisest piisab standardväärtpaberistamise konkreetsete tunnuste kajastamiseks, tuleks komisjoni volitada vastu võtma delegeeritud õigusakti, et arutelude tulemustega arvestamiseks muuta täiendavalt määruses (EL) nr 575/2013 väärtpaberistamise puhul kehtivaid regulatiivseid kapitalinõudeid.
            
            
               (12)Määruse (EL) nr 575/2013 käesolevas määruses sätestatud muudatusi on asjakohane kohaldada käesoleva määruse kohaldamise kuupäeval või pärast seda emiteeritud väärtpaberistamiste ning kõnealuse kuupäeva seisuga avatud väärtpaberistamise positsioonide suhtes. Õiguskindluse tagamiseks ja selleks et võimalikult vähendada üleminekukulusid, peaks krediidiasutustel ja investeerimisühingutel olema lubatud kohaldada varem kehtinud nõudeid kõigi avatud väärtpaberistamise positsioonide suhtes, mida nad selle kuupäeva seisuga kuni [31. detsembrini 2019] hoiavad. Kui krediidiasutus või investeerimisühing seda võimalust kasutab, tuleks avatud väärtpaberistamise positsioonide suhtes jätkuvalt kohaldada regulatiivseid kapitalinõudeid, mis on sätestatud selles määruse (EL) nr 575/2013 versioonis, mida kohaldati enne käesoleva määruse kohaldamise kuupäeva,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
               Määruse (EL) nr 575/2013 muutmine
            
            
               Määrust (EL) nr 575/2013 muudetakse järgmiselt.
            
            
               (1)Artikli 4 lõiget 1 muudetakse järgmiselt:
            
            
               (a)Punktid 13 ja 14 asendatakse järgmisega:
            
            
               „13)„väärtpaberistamise tehingu algataja” – [väärtpaberistamise määruse] artikli 2 punktis 3 määratletud väärtpaberistamise tehingu algataja;
            
            
               14) „sponsor” – [väärtpaberistamise määruse] artikli 2 punktis 5 määratletud sponsor;
            
         
         
            
               (b)punktid 61 ja 63 asendatakse järgmisega:
            
            
               61) „väärtpaberistamine” – [väärtpaberistamise määruse] artikli 2 punktis 1 määratletud väärtpaberistamine;
            
            
                63) „edasiväärtpaberistamine” – [väärtpaberistamise määruse] artikli 2 punktis 4 määratletud edasiväärtpaberistamine;
            
            
               (c)punktid 66 ja 67 asendatakse järgmisega:
            
            
               66) „eriotstarbeline väärtpaberistamisüksus” – [väärtpaberistamise määruse] artikli 2 punktis 2 määratletud eriotstarbeline väärtpaberistamisüksus;
            
            
               67) „väärtpaberistamisseeria” – [väärtpaberistamise määruse] artikli 2 punktis 6 määratletud väärtpaberistamisseeria;”
            
            
               (2)Artikli 36 lõike 1 punkti k alapunkt ii asendatakse järgmisega:
            
            
               „ii) artikli 244 lõike 1 punkti b, artikli 245 lõike 1 punkti b ja artikli 253 kohased väärtpaberistamise positsioonid;”
            
            
               (3)Artikkel 109 asendatakse järgmisega:
            
            
               „Artikkel 109
            
            
               Väärtpaberistamise positsioonide käsitlemine
            
            
               Krediidiasutused ja investeerimisühingud arvutavad riskiga kaalutud vara väärtpaberistamises hoitava positsiooni puhul vastavalt 5. peatükile.
            
            
               (4)Artikli 153 lõige 7 asendatakse järgmisega:
            
            
               7)„Äriühingute vastu olevaid ostetud nõudeid, rahas tagastatavaid ostuallahindlusi, tagatisi või osalisi garantiisid, mis tagavad makseviivituse riskist või lahjendusriskist või mõlemast tingitud esimese järjekoha kahju kaitse, võib vastavalt 5. peatükile käsitada esimese järjekoha kahju väärtpaberistamisseeriana.”
            
            
               (5)Artikli 154 lõige 6 asendatakse järgmisega:
            
            
               6)„Äriühingute vastu olevaid ostetud nõudeid, rahas tagastatavaid ostuallahindlusi, tagatisi või osalisi garantiisid, mis tagavad makseviivituse riskist või lahjendusriskist või mõlemast tingitud esimese järjekoha kahju kaitse, võib vastavalt 5. peatükile käsitada esimese järjekoha kahju väärtpaberistamisseeriana.”
            
            
            
               (6)Artikli 197 lõike 1 punkt h asendatakse järgmisega:
            
            
               h)„väärtpaberistamise positsioonid, mis ei ole edasiväärtpaberistamise positsioonid ja mille suhtes kohaldatakse vastavalt artiklitele 261–264 100%-list või madalamat riskikaalu;”
            
            
               (7)III osa II jaotise 5. peatükk asendatakse järgmisega:
            
         
         
            
               „5. PEATÜKK
            
            
               1. jagu
                  Mõisted ja standardväärtpaberistamise kriteeriumid
            
            
               Artikkel 242
               Mõisted
            
            
               Käesolevas peatükis kasutatakse järgmisi mõisteid:
            
            
               (1)„lõpetav ostuoptsioon” – väärtpaberistamise tehingu algataja lepinguline õigus osta tagasi väärtpaberistamise positsioonid enne kõikide väärtpaberistatud riskipositsioonide tagasimaksmist, ostes traditsioonilise väärtpaberistamise korral kogumisse jäävad aluspositsioonid tagasi või lõpetades sünteetilise väärtpaberistamise korral krediidiriski kaitse, kui mõlemal juhul langeb tagasimaksmata aluspositsioonide summa kindlaksmääratud tasemeni või alla selle;
            
            
               (2)„krediidikvaliteeti parandav ja ainult intressi saamisel põhinev vara” – bilansis kajastatav vara, mis kajastab võimendusest saadava tuluga seotud rahavoogude hindamist ja on madalamasse nõudeõiguse järku kuuluva väärtpaberistamisseeria;
            
            
               (3)„likviidsuse tagamise tehing” – väärtpaberistamise positsioon, mis tuleneb lepingulisest kokkuleppest pakkuda rahastamist, kindlustamaks rahavoogude õigeaegne laekumine investoritele;
            
            
               (4)„reitinguta positsioon” – väärtpaberistamise positsioon, millel puudub 4. jaos osutatud krediidikvaliteeti hindava asutuse antav aktsepteeritud krediidikvaliteedi hinnang;
            
            
               (5)„reitingu saanud positsioon” – väärtpaberistamise positsioon, millel on 4. jaos osutatud krediidikvaliteeti hindava asutuse antud aktsepteeritud krediidikvaliteedi hinnang;
            
            
               (6)„kõrgemasse nõudeõiguse järku kuuluv väärtpaberistamise positsioon” – positsioon, mida toetab või tagab esimesse nõudeõiguse järku kuuluv nõue kõigi aluspositsioonide vastu, võtmata sellisel juhul arvesse intressimäära- või valuutatuletislepingutest tulenevaid summasid, teenustasusid või muid sarnaseid makseid;
            
            
               (7)„sisereitingute meetodil põhinev kogum” – sellist liiki aluspositsioonide kogum, mille puhul on krediidiasutusel või investeerimisühingul luba kasutada sisereitingute meetodit ja ta saab arvutada kõigi selliste positsioonide riskiga kaalutud varad vastavalt 3. peatükile;
            
            
               (8)„standardmeetodil põhinev kogum” – aluspositsioonide kogum, millega seoses:
            
            
               (a)krediidiasutusel või investeerimisühingul puudub luba kasutada sisereitingute meetodit, et arvutada riskiga kaalutud varad vastavalt 3. peatükile;
            
            
               (b)krediidiasutus või investeerimisühing ei saa arvutada KIRBi;
            
            
               (c)krediidiasutuse või investeerimisühingu pädev asutus keelab tal muul viisil sisereitingute meetodit kasutada;
            
            
               (9)„eri liiki aluspositsioonidest koosnev kogum” – sellist liiki aluspositsioonide kogum, millega seoses on krediidiasutusel või investeerimisühingul luba kasutada sisereitingute meetodit ja ta saab arvutada riskiga kaalutud varad vastavalt 3. peatükile osa, kuid mitte kõigi positsioonide puhul;
            
            
               (10)„krediidikvaliteedi parandamine” — mis tahes leping, mis toetab väärtpaberistamise positsiooni ja aitab suurendada tõenäosust, et mis tahes selline väärtpaberistamise positsioon makstakse tagasi;
            
            
               (11)„ületagatus” – krediidikvaliteedi mis tahes vormis parandamine nii, et aluspositsioonide väärtus ületab väärtpaberistamise positsioonide väärtust;
            
            
               (12)„standardväärtpaberistamine” – väärtpaberistamine, mis vastab [väärtpaberistamise määruse] 3. peatükis ja artiklis 243 sätestatud nõuetele;
            
            
               (13)„varaga tagatud kommertsväärtpaberite programm” – [väärtpaberistamise määruse] artikli 2 lõikes 7 määratletud varaga tagatud kommertsväärtpaberite programm;
            
         
         
            
               (14)„traditsiooniline väärtpaberistamine” – [väärtpaberistamise määruse] artikli 2 lõikes 9 määratletud traditsiooniline väärtpaberistamine;
            
            
               (15)„sünteetiline väärtpaberistamine” – [väärtpaberistamise määruse] artikli 2 lõikes 10 määratletud sünteetiline väärtpaberistamine;
            
            
               (16)„uuenev nõue” – [väärtpaberistamise määruse] artikli 2 lõikes 15 määratletud uuenev nõue;
            
            
               (17)„ennetähtaegse amortiseerimise klausel” – [väärtpaberistamise määruse] artikli 2 lõikes 17 määratletud ennetähtaegse amortiseerimise klausel;
            
            
               (18)„esimese järjekoha kahju väärtpaberistamisseeria” – [väärtpaberistamise määruse] artikli 2 punktis 18 määratletud esimese järjekoha kahju väärtpaberistamisseeria;
            
            
               (19)„maksete vahendaja” – [väärtpaberistamise määruse] artikli 2 lõikes 13 määratletud maksete vahendaja;
            
            
               Artikkel 243
               Standardväärtpaberistamiste kriteeriumid
            
            
               (1)Varaga tagatud kommertsväärtpaberite programmi positsioonid kvalifitseeruvad artiklite 260, 262 ja 264 kohaldamisel standardväärtpaberistamise positsioonidena, kui täidetud on järgmised nõuded:
            
            
               (a)kõigi varaga tagatud kommertsväärtpaberite programmi kuuluvate tehingute puhul vastavad aluspositsioonid nende algatamisel standardmeetodi alusel ja võttes arvesse nõuetekohast krediidiriski maandamist sellistele tingimustele, et saab määrata 75 %-lise või väiksema riskikaalu individuaalse positsiooni alusel, kui see on jaenõue, või 100 % kõigi muude positsioonide puhul;
            
            
               (b)ühe võlgniku vastu olevate nõuete koguväärtus varaga tagatud kommertsväärtpaberite programmi tasandil ei ületa 1 % kõigi selle programmi positsioonide koguväärtusest sellel hetkel, kui need lisati kõnealusesse programmi. Selle arvutuse tegemisel käsitatakse artikli 4 lõike 1 punktis 39 osutatud omavahel seotud klientide rühmale antud laene või liisinguid nõuetena ühe võlgniku vastu.
            
            
               Klientide vastu olevate nõuete puhul punkti b ei kohaldata, kui selliste klientide vastu olevate nõuete krediidirisk on täielikult kaetud 4. peatüki kohase aktsepteeritud krediidiriski kaitsega, tingimusel et sellisel juhul on krediidiriski kaitse andjaks krediidiasutus või investeerimisühing või kindlustus- või edasikindlustusandja. Käesoleva lõigu kohaldamisel kasutatakse ainult seda osa klientide vastu olevatest nõuetest, mis jääb järele pärast mis tahes ostuallahindluste mõju arvesse võtmist, et teha kindlaks, kas need on täielikult kaetud.
            
            
               (2)Muud väärtpaberistamise positsioonid kui need, mis kuuluvad varaga tagatud kommertsväärtpaberite programmi, kvalifitseeruvad artiklite 260, 262 ja 264 kohaldamisel standardväärtpaberistamise positsioonidena, kui täidetud on järgmised nõuded:
            
            
               (a)aluspositsioonid on algatatud vastavalt direktiivi 2013/36/EL artikli 79 kohastele kindlatele ja usaldusväärsetele laenuandmise tingimustele;
            
            
               (b)väärtpaberistamisse kaasamise ajal ei ületa kogumis ühe võlgniku vastu olevate nõuete koguväärtus 1 % aluspositsioonide kogumi tagasimaksmata positsioonide koguväärtusest. Selle arvutuse tegemisel käsitatakse laene või liisinguid artikli 4 lõike 1 punktis 39 osutatud omavahel seotud klientide rühmale nõuetena ühe võlgniku vastu;
            
            
               (c)nende väärtpaberistamisse kaasamise ajal vastavad aluspositsioonid sellistele tingimustele, et neile saab standardmeetodi alusel ja võttes arvesse mis tahes nõuetekohast krediidiriski maandamist, määrata riskikaalu, mis võrdub järgmisega või on sellest väiksem:
            
            
               i)
                     40 % riskipositsiooni väärtusega kaalutud keskmise alusel portfelli puhul, kus riskipositsioonideks on artikli 129 lõike 1 punktis e osutatud elamukinnisvaraga tagatud laenud või täielikult tagatud eluasemelaenud;
            
            
               ii)
                     50 % üksikute riskipositsioonide alusel, kui riskipositsiooniks on ärikinnisvarale seatud hüpoteek; 
            
            
               iii)
                     75 % üksikute riskipositsioonide alusel, kui riskipositsiooniks on jaenõue; 
            
            
               iv)
                     kõigi muude positsioonide puhul üksikute positsioonide alusel 100 %;
            
            
               (d)kui kohaldatakse punkti c alapunkte i ja ii, arvatakse asjaomase vara madalama tagatisõiguse järguga laenud väärtpaberistamisse üksnes juhul, kui kõik selle vara kõrgema tagatisõiguse järguga tagatud laenud kuuluvad samuti väärtpaberistamisse; 
            
         
         
            
               (e)kui kohaldatakse punkti c alapunkti i, ei ole ühegi aluspositsioonide kogumisse kuuluva laenu laenusumma ja tagatisvara väärtuse suhtarv suurem 100 %-st, mõõdetuna vastavalt artikli 129 lõike 1 punkti d alapunktile i ja artikli 229 lõikele 1.
            
            
            
            
               2. jagu
               Riski olulise osa ülekandmise arvessevõtmine
            
            
               Artikkel 244
               Traditsiooniline väärtpaberistamine
            
            
               (1)Traditsioonilise väärtpaberistamise tehingu algatanud krediidiasutus või investeerimisühing võib jätta aluspositsioonid riskiga kaalutud vara ja oodatava kahju arvutusest välja, kui täidetud on üks järgmistest tingimustest:
            
            
               (a)oluline osa aluspositsioonidega seonduvast krediidiriskist on üle kantud kolmandatele isikutele;
            
            
               (b)väärtpaberistamise tehingu algatanud krediidiasutus või investeerimisühing kohaldab riskikaalu 1 250 % kõikide selles väärtpaberistamises hoitavate positsioonide suhtes või arvab need väärtpaberistamise positsioonid vastavalt artikli 36 lõike 1 punktile k esimese taseme põhiomavahendite kirjetest maha.
            
            
               (2)Oluline osa krediidiriskist loetakse üle kantuks ühel järgmistest juhtudest:
            
            
               (a)väärtpaberistamise tehingu algatanud krediidiasutuse või investeerimisühingu omanduses olevate asjaomase väärtpaberistamise tehingu mezzanine-positsioonide riskiga kaalutud vara ei ületa 50 % kõikide kõnealuse väärtpaberistamise mezzanine-positsioonide riskiga kaalutud varadest;
            
            
               (b)väärtpaberistamise tehingu algatanud krediidiasutus või investeerimisühing ei hoia enda omanduses rohkem kui 20 % esimese järjekoha kahju väärtpaberistamisseeria riskipositsiooni väärtusest, tingimusel et täidetud on järgmised tingimused:
            
            
               i)
                     väärtpaberistamise tehingu algatanud krediidiasutus või investeerimisühing suudab tõendada, et esimese järjekoha kahju väärtpaberistamisseeria riskipositsiooni väärtus ületab aluspositsioonide oodatava kahju põhjendatud hinnangut oluliselt;
            
            
               ii)
                     väärtpaberistamises puuduvad mezzanine-positsioonid.
            
            
               Kui riskiga kaalutud varade võimalik vähenemine, mille väärtpaberistamise tehingu algatanud krediidiasutus või investeerimisühing saavutaks punktide a ja b kohase väärtpaberistamisega, ei ole põhjendatud krediidiriski vastava ülekandmisega kolmandatele isikutele, võivad pädevad asutused igal üksikjuhul eraldi otsustada, et olulist osa krediidiriskist ei loeta kolmandatele isikutele üle kantuks.
            
            
               Käesoleva lõike kohaldamisel käsitatakse väärtpaberistamise positsiooni väärtpaberistamise tehingu mezzanine-positsioonina, kui see vastab järgmistele nõuetele:
            
            
               (a)selle suhtes kohaldatakse käesoleva jao kohaselt 1 250 %-st väiksemat riskikaalu või kui sellise riskikaaluga positsioon puudub, on see esimese järjekoha kahju väärtpaberistamisseeriast kõrgem ja
            
            
               (b)see on allutatud kõrgemasse nõudeõiguse järku kuuluvatele väärtpaberistamise positsioonile.
            
            
               (3)Erandina lõikest 2 võivad pädevad asutused anda väärtpaberistamise tehingu algatanud krediidiasutustele ja investeerimisühingutele loa võtta väärtpaberistamisega seoses krediidiriski olulise osa ülekandmist arvesse, kui väärtpaberistamise tehingu algatanud krediidiasutus või investeerimisühing tõendab iga juhu puhul, et omavahendite nõuete vähenemine, mille ta väärtpaberistamisega saavutab, on põhjendatud krediidiriski vastava ülekandmisega kolmandatele isikutele. Loa võib anda ainult juhul, kui krediidiasutus või investeerimisühing vastab järgmistele tingimustele:
            
            
               (a)krediidiasutusel või investeerimisühingul on krediidiriski ülekandmise hindamiseks piisavad sisemised riskijuhtimise põhimõtted ja meetodid;
            
            
               (b)krediidiasutus või investeerimisühing on oma sisemises riskijuhtimises ja sisemises kapitali allokeerimises võtnud iga juhtumi puhul arvesse ka krediidiriski ülekandmist kolmandatele isikutele.
            
         
         
            
               (4)Lisaks lõigetes 1−3 sätestatud nõuetele peavad täidetud olema järgmised tingimused:
            
            
               (a)tehingu dokumentatsioon kajastab väärtpaberistamise majanduslikku sisu;
            
            
               (b)väärtpaberistamise positsioone ei käsitata väärtpaberistamise tehingu algatanud krediidiasutuse või investeerimisühingu maksekohustustena;
            
            
               (c)aluspositsioonid on seatud väljapoole väärtpaberistamise tehingu algatanud krediidiasutuse või investeerimisühingu ja tema võlausaldajate kontrolli viisil, mis vastab [väärtpaberistamise määruse] artikli 6 lõike 2 punktis a sätestatud nõudele;
            
            
               (d)väärtpaberistamise tehingu algatanud krediidiasutus või investeerimisühing ei säilita kontrolli aluspositsioonide üle. Väärtpaberistamise tehingu algatajat loetakse olevaks säilitanud aluspositsioonide üle kontrolli, kui tal on õigus need omandajalt, kellele ta need eelnevalt loovutas, tagasi osta, et realiseerida neilt saadav kasu, või kui tal on kohustus võtta ülekantud risk uuesti enda kanda. Kui väärtpaberistamise tehingu algatanud krediidiasutus või investeerimisühing jätab endale aluspositsioonidega seonduvad maksete vahendamise õigused või kohustused, ei tähenda see iseenesest veel kontrolli positsioonide üle;
            
            
               (e)Väärtpaberistamise dokumentatsioon ei sisalda tingimusi, millega:
            
            
               i)
                     nõutakse väärtpaberistamise tehingu algatanud krediidiasutuselt või investeerimisühingult aluspositsioonide muutmist, et parandada kogumi keskmist kvaliteeti;
            
            
               ii)
                     suurendatakse positsioonide omanikele makstavat intressi või muul viisil parandatakse väärtpaberistamise positsioone aluspositsioonide krediidikvaliteedi halvenemise korral;
            
            
               (f)vajaduse korral selgitatakse, et väärtpaberistamise tehingu algataja või sponsor võib lisaks lepingulistele kohustustele üksnes osta või tagasi osta väärtpaberistamise positsioone, või tagasi osta, restruktureerida või asendada aluspositsioone, kui seda tehakse kooskõlas valitsevate turutingimustega ning teised lepingupooled tegutsevad enda huvides tegutsevate vabade ja sõltumatute pooltena (turutingimustel);
            
            
               (g)lõpetav ostuoptsioon peab lisaks vastama kõigile järgmistele tingimustele:
            
            
               i)
                     väärtpaberistamise tehingu algatanud krediidiasutus või investeerimisühing saab seda kasutada omal äranägemisel;
            
            
               ii)
                     seda saab kasutada ainult siis, kui 10 % või vähem aluspositsioonide esialgsest väärtusest on veel amortiseerimata;
            
            
               iii)
                     see ei ole struktureeritud viisil, mis võimaldab vältida kahjumi allokeerimist krediidikvaliteedi parandamise positsioonidele või muudele investorite hoitavatele positsioonidele, ega muul sellisel viisil, mis pakub krediidikvaliteedi parandamist;
            
            
               (h)väärtpaberistamise tehingu algatanud krediidiasutus või investeerimisühing on saanud pädevalt õigusnõustajalt arvamuse, mis kinnitab, et väärtpaberistamine vastab käesoleva lõike punktides b–g sätestatud tingimustele.
            
            
               (5)Pädevad asutused teavitavad EBA sellistest juhtudest, kus nad on otsustanud, et riskiga kaalutud varade võimalik vähendamine ei olnud põhjendatud lõike 2 kohase krediidiriski vastava ülekandmisega kolmandatele isikutele, ja sellistest juhtudest, kus krediidiasutused ja investeerimisühingud on otsustanud kohaldada lõike 3 sätteid.
            
            
               (6)EBA jälgib vastavalt käesolevale artiklile järelevalvetavade ulatust seoses riski olulise osa ülekandmise arvessevõtmisega traditsioonilistes väärtpaberistamistes ja esitab oma leiud komisjonile 31. detsembriks 2017. Komisjon võib pärast EBA aruande arvessevõtmist võtta vajaduse korral vastu delegeeritud õigusakti, et veelgi täpsustada järgmisi punkte:
            
            
               (a)krediidiriski olulise osa kolmandatele isikutele lõigete 2, 3 ja 4 kohase ülekandmise tingimused;
            
            
               (b)krediidiriski vastava osa kolmandatele isikutele ülekandmise tõlgendus lõigete 2 ja 3 eelviimases lõigus sätestatud pädevate asutuste hindamise kohaldamisel; 
            
            
               (c)pädevate asutuste poolse selliste väärtpaberistamise tehingute hindamise tingimused, mille puhul väärtpaberistamise tehingu algataja taotleb krediidiriski olulise osa kolmandatele isikutele lõigete 2 või 3 kohase ülekandmise arvessevõtmist.
            
            
               Artikkel 245
               Sünteetiline väärtpaberistamine
            
         
         
            
               (1)Sünteetilise väärtpaberistamise tehingu algatanud krediidiasutus või investeerimisühing võib arvutada väärtpaberistatud riskipositsioonidelt riskiga kaalutud vara ja kui see on asjakohane, siis ka nende oodatava kahju kooskõlas artikliga 251, kui täidetud on üks järgmistest tingimustest:
            
            
               (a)oluline osa krediidiriskist on kolmandatele isikutele üle kantud kas otsese või kaudse krediidiriski kaitse kaudu;
            
            
               (b)väärtpaberistamise tehingu algatanud krediidiasutus või investeerimisühing kohaldab riskikaalu 1 250 % kõikide väärtpaberistamise positsioonide suhtes, mis ta selles väärtpaberistamises säilitab, või arvab need väärtpaberistamise positsioonid vastavalt artikli 36 lõike 1 punktile k esimese taseme põhiomavahendite kirjetest maha.
            
            
               (2)Oluline osa krediidiriskist loetakse üle kantuks ühel järgmistest juhtudest:
            
            
               (a)väärtpaberistamise tehingu algatanud krediidiasutuse või investeerimisühingu omanduses olevate asjaomase väärtpaberistamise tehingu mezzanine-positsioonide riskiga kaalutud vara ei ületa 50 % kõikide kõnealuse väärtpaberistamise mezzanine-positsioonide riskiga kaalutud varadest;
            
            
               (b)väärtpaberistamise tehingu algatanud krediidiasutus või investeerimisühing ei hoia enda omanduses rohkem kui 20 % esimese järjekoha kahju väärtpaberistamisseeria riskipositsiooni väärtusest, tingimusel et täidetud on järgmised tingimused:
            
            
               i)
                     väärtpaberistamise tehingu algatanud krediidiasutus või investeerimisühing suudab tõendada, et esimese järjekoha kahju väärtpaberistamisseeria riskipositsiooni väärtus ületab aluspositsioonide oodatava kahju põhjendatud hinnangut oluliselt;
            
            
               ii)
                     väärtpaberistamises puuduvad mezzanine-positsioonid.
            
            
               Kui riskiga kaalutud vara võimalik vähenemine, mille väärtpaberistamise tehingu algatanud krediidiasutus või investeerimisühing väärtpaberistamisega saavutaks, ei ole põhjendatud krediidiriski vastava ülekandmisega kolmandatele isikutele, võivad pädevad asutused igal üksikjuhul eraldi otsustada, et olulist osa krediidiriskist ei loeta kolmandatele isikutele üle kantuks.
            
            
               Käesoleva lõike kohaldamisel käsitatakse väärtpaberistamise positsiooni väärtpaberistamise tehingu mezzanine-positsioonina, kui see vastab artikli 244 lõike 2 viimases lõigus sätestatud nõuetele.
            
            
               (3)Erandina lõikest 2 võivad pädevad asutused anda väärtpaberistamise tehingu algatanud krediidiasutustele ja investeerimisühingutele loa võtta väärtpaberistamisega seoses krediidiriski olulise osa ülekandmist arvesse, kui väärtpaberistamise tehingu algatanud krediidiasutus või investeerimisühing tõendab iga juhu puhul, et omavahendite nõuete vähenemine, mille ta väärtpaberistamisega saavutab, on põhjendatud krediidiriski vastava ülekandmisega kolmandatele isikutele. Loa võib anda ainult juhul, kui krediidiasutus või investeerimisühing vastab järgmistele tingimustele:
            
            
               (a)krediidiasutusel või investeerimisühingul on riski ülekandmise hindamiseks piisavad sisemised riskijuhtimise põhimõtted ja meetodid;
            
            
               (b)krediidiasutus või investeerimisühing on oma sisemises riskijuhtimises ja sisemises kapitali allokeerimises võtnud iga juhtumi puhul arvesse ka krediidiriski ülekandmist kolmandatele isikutele.
            
            
               (4)Lisaks lõigetes 1−3 sätestatud nõuetele peavad täidetud olema järgmised tingimused:
            
            
               (a)tehingu dokumentatsioon kajastab väärtpaberistamise majanduslikku sisu;
            
            
               (b)krediidiriski ülekandmiseks kasutatav krediidiriski kaitse on kooskõlas artikliga 249;
            
            
               (c)väärtpaberistamise dokumentatsioon ei sisalda tingimusi, millega:
            
            
               i)
                     kehtestatakse märkimisväärsed olulisuse piirmäärad, millest allapoole jäävate krediidisündmuste korral loetakse krediidiriski kaitse mitte rakendunuks;
            
            
               ii)
                     lubatakse krediidiriski kaitse katkestada, kui aluspositsioonide krediidikvaliteet halveneb;
            
            
               iii)
                     nõutakse väärtpaberistamise tehingu algatanud krediidiasutuselt või investeerimisühingult aluspositsioonide koosseisu muutmist, et parandada kogumi keskmist kvaliteeti;
            
         
         
            
               iv)
                     suurendatakse krediidiasutuse või investeerimisühingu krediidiriski kaitse kulu või väärtpaberistamise positsioonide omanikele makstavat intressi aluspositsioonide kogumi krediidikvaliteedi halvenemise korral;
            
            
               (d)krediidiriski kaitse on jõustatav kõigis asjaomastes jurisdiktsioonides;
            
            
               (e)vajaduse korral selgitatakse, et väärtpaberistamise tehingu algataja või sponsor võib lisaks lepingulistele kohustustele üksnes osta või tagasi osta väärtpaberistamise positsioone, või tagasi osta, restruktureerida või asendada aluspositsioone, kui seda tehakse kooskõlas valitsevate turutingimustega ning teised lepingupooled tegutsevad enda huvides tegutsevate vabade ja sõltumatute pooltena (turutingimustel);
            
            
               (f)lõpetav ostuoptsioon peab lisaks vastama kõigile järgmistele tingimustele:
            
            
               i)
                     väärtpaberistamise tehingu algatanud krediidiasutus või investeerimisühing saab seda kasutada omal äranägemisel;
            
            
               ii)
                     seda saab kasutada ainult siis, kui 10 % või vähem aluspositsioonide esialgsest väärtusest on veel amortiseerimata;
            
            
               iii)
                     see ei ole struktureeritud viisil, mis võimaldab vältida kahjumi allokeerimist krediidikvaliteedi parandamise positsioonidele või muudele investorite hoitavatele positsioonidele, ega muul sellisel viisil, mis pakub krediidikvaliteedi parandamist;
            
            
               (g)väärtpaberistamise tehingu algatanud krediidiasutus või investeerimisühing on saanud pädevalt õigusnõustajalt arvamuse, mis kinnitab, et väärtpaberistamine vastab käesoleva lõike punktides b–f sätestatud tingimustele.
            
            
               (5)Pädevad asutused teavitavad EBA sellistest juhtudest, kus nad on otsustanud, et riskiga kaalutud varade võimalik vähendamine ei olnud põhjendatud lõike 2 kohase krediidiriski vastava ülekandmisega kolmandatele isikutele, ja sellistest juhtudest, kus krediidiasutused ja investeerimisühingud on otsustanud kohaldada lõike 4 sätteid.
            
            
               (6)EBA jälgib vastavalt käesolevale artiklile järelevalvetavade ulatust seoses riski olulise osa ülekandmise arvessevõtmisega sünteetilistes väärtpaberistamistes ja esitab oma järeldused komisjonile 31. detsembriks 2017. Komisjon võib pärast EBA aruande arvessevõtmist võtta vajaduse korral vastu delegeeritud õigusakti, et veelgi täpsustada järgmisi punkte:
            
            
               (a)krediidiriski olulise osa kolmandatele isikutele lõigete 2, 3 ja 4 kohase ülekandmise tingimused;
            
            
               (b)krediidiriski vastava osa kolmandatele isikutele ülekandmise tõlgendus lõigete 2 ja 3 eelviimases lõigus sätestatud pädevate asutuste hindamise kohaldamisel;
            
            
               (c)pädevate asutuste poolse selliste väärtpaberistamise tehingute hindamise tingimused, mille puhul väärtpaberistamise tehingu algataja taotleb krediidiriski olulise osa kolmandatele isikutele lõigete 2 või 3 kohase ülekandmise arvessevõtmist.
            
            
               Artikkel 246
               Tegevusnõuded ennetähtaegse amortiseerimise klauslite puhul
            
            
               Kui väärtpaberistamine hõlmab uuenevaid nõudeid ning ennetähtaegse amortiseerimise klausleid või nende sarnaseid klausleid, loetakse oluline osa krediidiriskist väärtpaberistamise tehingu algatanud krediidiasutuse või investeerimisühingu poolt ülekantuks ainult siis, kui artiklites 244 ja 245 sätestatud nõuded on täidetud ning ennetähtaegse amortiseerimise klausliga, kui see on juba rakendatud, ei:
            
            
               (d)allutata krediidiasutuse või investeerimisühingu kõrgemasse või samasse nõudeõiguse järku kuuluvad nõuded aluspositsioonidele muude investorite nõuetele;
            
            
               (e)allutata veelgi krediidiasutuse või investeerimisühingu nõuet aluspotsioonidele, mis on seotud teiste isikute nõuetega;
            
            
               (f)suurendata muul viisil krediidiasutuse või investeerimisühingu kahjuriski, mis seondub aluseks olevate uuenevate nõuetega.
            
            
            
               3. jagu
                  Riskiga kaalutud vara arvutamine
            
         
         
            
               1. alajagu
                  Üldsätted
            
            
               Artikkel 247
               Riskiga kaalutud vara arvutamine
            
            
               (1)Kui väärtpaberistamise tehingu algatanud krediidiasutus või investeerimisühing on olulise osa väärtpaberistamise aluspositsioonidega seonduvast krediidiriskist 2. jao kohaselt üle kandnud, võib see krediidiasutus või investeerimisühing:
            
            
               (a)traditsioonilise väärtpaberistamise korral jätta aluspositsioonid riskiga kaalutud varade ja kui see on asjakohane, siis ka oodatava kahju arvutamisel arvesse võtmata;
            
            
               (b)sünteetilise väärtpaberistamise korral arvutada aluspositsioonidelt riskiga kaalutud varad ja kui see on asjakohane, siis ka nende oodatava kahju vastavalt artiklitele 251 ja 252.
            
            
               (2)Kui väärtpaberistamise tehingu algatanud krediidiasutus või investeerimisühing on otsustanud kohaldada lõiget 1, arvutab ta käesolevas peatükis ettenähtud riskiga kaalutud vara positsioonide jaoks, mis tal võivad selles väärtpaberistamises olla.
            
            
               Kui väärtpaberistamise tehingu algatanud krediidiasutus või investeerimisühing ei ole olulist osa krediidiriskist üle kandnud või on otsustanud mitte kohaldada lõiget 1, peab ta asjaomased aluspositsioonid jätkuvalt kaasama oma riskiga kaalutud varade arvutusse selliselt, nagu neid ei oleks väärtpaberistatud.
            
            
               (3)Kui esineb riskipositsioon seoses positsioonidega väärtpaberistamise erinevates seeriates, loetakse iga väärtpaberistamisseeriaga seotud riskipositsiooni eraldi väärtpaberistamise positsiooniks. Väärtpaberistamise positsioonidele krediidiriski kaitse andjaid loetakse väärtpaberistamise positsioonide omanikeks. Väärtpaberistamise positsioonid hõlmavad väärtpaberistamisest tulenevaid riskipositsioone, mis tulenevad intressimäära- või valuutatuletislepingutest, mille krediidiasutus või investeerimisühing on tehinguga sõlminud.
            
            
               (4)Kui väärtpaberistamise positsiooni ei arvata artikli 36 lõike 1 punkti k kohaselt esimese taseme põhiomavahendite kirjetest maha, kaasatakse riskiga kaalutud varad artikli 92 lõike 3 kohaldamisel krediidiasutuse või investeerimisühingu riskiga kaalutud varade kogusumma arvutusse.
            
            
               (5)Väärtpaberistamise positsiooni riskiga kaalutud vara arvutatakse selliselt, et positsiooni artikli 248 kohaselt arvutatud riskipositsiooni väärtus korrutatakse asjakohase koguriskikaaluga.
            
            
               (6)Koguriskikaal leitakse, liites käesolevas peatükis sätestatud riskikaalu ja artikli 270a kohase mis tahes täiendava riskikaalu. 
            
            
               Artikkel 248
               Riskipositsiooni väärtus
            
            
               (1)Väärtpaberistamise positsioonide riskipositsiooni väärtus arvutatakse järgmiselt:
            
            
               (a)bilansilise väärtpaberistamise positsiooni riskipositsiooni väärtus on selle bilansiline väärtus pärast väärtpaberistamise positsiooni asjakohaseid krediidiriskiga korrigeerimisi vastavalt artiklile 110;
            
            
               (b)bilansivälise väärtpaberistamise positsiooni riskipositsiooni väärtus on selle nimiväärtuse ja võimalike artikli 110 kohaste krediidiriskiga korrigeerimiste vahe ning käesolevas peatükis sätestatud asjakohase ümberhindlusteguri korrutis. Ümberhindlustegur on 100 %, kui ei ole sätestatud teisiti;
            
            
               (c)II lisas loetletud tuletisinstrumendiga seonduva väärtpaberistamise positsiooni vastaspoole krediidiriskist tuleneva riskipositsiooni väärtus määratakse kindlaks vastavalt 6. peatükile.
            
            
               (2)Kui krediidiasutusel või investeerimisühingul on samas väärtpaberistamises kaks või enam kattuvat positsiooni, siis võtab ta oma riskiga kaalutud vara arvutamisel arvesse ainult üht positsiooni.
            
            
               Kui positsioonid kattuvad osaliselt, võib krediidiasutus või investeerimisühing jagada positsiooni kaheks osaks ja võtta kooskõlas esimese lõiguga arvesse ainult kattumist seoses ühe osaga. Teise võimalusena võib krediidiasutus või investeerimisühing käsitleda positsioone täielikult kattuvatena, suurendades kapitali arvutamise eesmärgil positsiooni, mis annab tulemuseks suurema riskiga kaalutud vara.
            
            
               Krediidiasutus või investeerimisühing võib arvesse võtta ka kauplemisportfelli positsioonide spetsiifilise riski omavahendite nõuete ja kauplemisportfelliväliste väärtpaberistamise positsioonide omavahendite nõuete kattumist, tingimusel et krediidiasutus või investeerimisühing on suuteline asjaomaste positsioonide omavahendite nõudeid arvutama ja võrdlema.
            
            
               Käesoleva lõike kohaldamisel käsitatakse kaht positsiooni kattuvatena, kui need tasakaalustavad üksteist selliselt, et krediidiasutus või investeerimisühing on suuteline välistama ühe positsiooniga seotud kahju teisest positsioonist tulenevate kohustuste täitmise teel.
            
         
         
            
               (3)Kui artikkel 270c on kohaldatav varaga tagatud kommertsväärtpaberites olevate positsioonide suhtes, võib krediidiasutus või investeerimisühing varaga tagatud kommertsväärtpaberite puhul riskiga kaalutud vara arvutamiseks kasutada likviidsuse tagamise tehingu jaoks määratud riskikaalu, tingimusel et likviidsuse tagamise tehingust on kaetud programmi raames emiteeritud varaga tagatud kommertsväärtpaberitest 100 % ja likviidsuse tagamise tehing kuulub varaga tagatud kommertsväärtpaberitega samasse nõudeõiguse järku, nii et nad moodustavad kattuva positsiooni. Krediidiasutus või investeerimisühing teatab pädevatele asutustele, millistel juhtudel ta on käesolevat lõiget kohaldanud. Käesolevas lõikes sätestatud 100 % kattumise kindlaksmääramiseks võib krediidiasutus või investeerimisühing võtta arvesse muid likviidsuse tagamise tehingud varaga tagatud kommertsväärtpaberite programmis, eeldusel et need moodustavad varaga tagatud kommertsväärtpaberitega kattuva positsiooni.
            
            
               Artikkel 249
               Krediidiriski maandamise arvessevõtmine väärtpaberistamise positsioonide puhul
            
            
               (1)Krediidiasutus või investeerimisühing võib väärtpaberistamise positsioonile saadud otsest või kaudset krediidiriski kaitset arvesse võtta, kui käesolevas peatükis ja 4. peatükis sätestatud krediidiriski maandamise nõuded on täidetud.
            
            
               (2)Aktsepteeritud otseseks krediidiriski kaitseks võib olla üksnes selline finantstagatis, mida aktsepteeritakse riskiga kaalutud vara arvutamisel vastavalt 2. peatükile 4. peatükis täpsustatud korras ning krediidiriski maandamise arvessevõtmiseks peavad olema täidetud 4. peatükis sätestatud asjakohased nõuded.
            
            
               Aktsepteeritud kaudseks krediidiriski kaitseks ja selle andjateks saavad olla üksnes 4. peatüki kohaselt aktsepteeritav krediidiriski kaitse ja selle andjad ning krediidiriski maandamise arvessevõtmiseks peavad olema täidetud 4. peatükis sätestatud asjakohased nõuded.
            
            
               (3)Erandina lõikest 2 peab artikli 201 lõike 1 punktides a–h loetletud aktsepteeritud kaudse krediidiriski kaitse andjatel olema krediidikvaliteeti hindava tunnustatud asutuse antud krediidikvaliteedi hinnang, mis peab krediidiriski kaitse esmakordse arvessevõtmise ajal vastama krediidikvaliteedi astmele 2 või sellest kõrgemale astmele ning seejärel krediidikvaliteedi astmele 3 või sellest kõrgemale astmele. Käesolevas lõigus sätestatud nõuet ei kohaldata nõuetele vastavate kesksete vastaspoolte suhtes.
            
            
               Krediidiasutused ja investeerimisühingud, kellel on lubatud kasutada krediidiriski kaitse andja suhtes olevate otseste positsioonide puhul sisereitingute meetodit, võivad aktsepteeritavust hinnata esimese lõigu kohaselt, tuginedes krediidiriski kaitse andja makseviivituse tõenäosuse ja artiklis 136 osutatud krediidikvaliteedi astmetega seostatava makseviivituse tõenäosuse samaväärsusele.
            
            
               (4)Erandina lõikest 2 on eriotstarbelised väärtpaberistamisüksused aktsepteeritava krediidiriski kaitse andjad, kui täidetud on kõik järgmised tingimused:
            
            
               (a)nad omavad 4. peatüki kohaselt aktsepteeritavaks finantstagatiseks kvalifitseeruvaid varasid;
            
            
               (b)punktis a osutatud varade suhtes ei ole nõudeid ega tingimuslikke nõudeid, mis kuuluksid kaudset krediidiriski kaitset saava krediidiasutuse või investeerimisühingu nõude või tingimusliku nõudega samasse nõudeõiguse järku või sellest kõrgemasse järku, ning
            
            
               (c)täidetud on kõik finantstagatise arvessevõtmisele esitatavad 4. peatükis sätestatud nõuded.
            
            
               (5)Käesoleva lõike kohaldamisel on GA (krediidiriski kaitse summa, mida on kooskõlas 4. peatükiga korrigeeritud võimalike valuutade mittevastavuste ja lõpptähtaegade mittevastavuste arvessevõtmiseks) piiratud kõnealuse vara volatiilsusega korrigeeritud turuväärtusega ja g (krediidiriski kaitse andja suhtes olevate positsioonide riskikaal, mida on täpsustatud standardmeetodi raames) määratakse kindlaks kaalutud keskmise riskikaaluna, mida kohaldataks kõnealuse vara kui finantstagatise suhtes standardmeetodi kohaselt.
            
            
               (6)Kui väärtpaberistamise positsioonil on täielik krediidiriski kaitse, kohaldatakse järgmisi nõudeid:
            
            
               (a)krediidiriski kaitset pakkuv krediidiasutus või investeerimisühing arvutab krediidiriski kaitsega hõlmatud väärtpaberistamise positsiooni puhul riskiga kaalutud vara vastavalt 3. alajaole selliselt, nagu see oleks tema otseselt hoitav positsioon;
            
            
               (b)krediidiriski kaitset ostev krediidiasutus või investeerimisühing arvutab riskiga kaalutud vara vastavalt 4. peatükile.
            
            
               (7)Osalise kaitse korral kohaldatakse järgmisi nõudeid:
            
            
               (a)krediidiriski kaitset pakkuv krediidiasutus või investeerimisühing käsitleb positsiooni krediidiriski kaitsega hõlmatud osa väärtpaberistamise positsioonina ja arvutab riskiga kaalutud vara vastavalt 3. alajaole selliselt, nagu see oleks tema otseselt hoitav positsioon, kui lõigetest 8 ja 9 ei tulene teisiti;
            
            
               (b)krediidiriski kaitset ostev krediidiasutus või investeerimisühing arvutab punktis a osutatud kaitstud positsiooni puhul riskiga kaalutud vara vastavalt 4. peatükile. Krediidiasutus või investeerimisühing käsitleb väärtparistamise positsiooni krediidiriski kaitsega mittehõlmatud osa eraldi väärtpaberistamise positsioonina ja arvutab riskiga kaalutud vara vastavalt 3. alajaole, kui lõigetest 8 ja 9 ei tulene teisiti.
            
            
               (8)Krediidiasutused ja investeerimisühingud, kes kasutavad 3. alajao kohast sisereitingute meetodit (SEC-IRBA) või standardmeetodit (SEC-SA), määravad alumise eraldamispunkti A ja ülemise eraldamispunkti D kindlaks eraldi iga lõike 7 kohaselt tuletatud positsiooni puhul, nagu need oleks tekkinud tehingu algatamise ajal eraldi väärtpaberistamise positsioonidena. KIRB või KSA väärtus arvutatakse väärtpaberistamise aluspositsioonide algset kogumit arvesse võttes.
            
            
               (9)3. alajao kohast väärtpaberistamise välisreitingute meetodit (SEC-ERBA) kasutavad krediidiasutused ja investeerimisühingud arvutavad vastavalt lõikele 7 tuletatud positsioonide riskiga kaalutud vara järgmiselt:
            
         
         
            
               (a)kui tuletatud positsioon kuulub kõrgemasse nõudeõiguse järku, määratakse talle algse väärtpaberistamise positsiooni riskikaal;
            
            
               (b)kui tuletatud positsioon kuulub madalamasse nõudeõiguse järku, võidakse sellele määrata kooskõlas artikli 261 lõikega 7 kaudne reiting. Kui kaudset reitingut ei ole võimalik anda, kohaldab krediidiasutus või investeerimisühing suuremat järgmistest riskikaaludest:
            
            
               i)
                     väärtpaberistamise standardmeetodi kasutamisest kooskõlas lõikega 8 ja 3. alajaoga tulenev riskikaal või
            
            
               ii)
                     algse väärtpaberistamise positsiooni riskikaal välisreitingute meetodi kohaselt. 
            
            
               Artikkel 250
               Kaudne toetus
            
            
               (1)Väärtpaberistamise tehingu algatanud krediidiasutus või investeerimisühing, kes on olulise osa väärtbaberistamise aluspositsioonidega seonduvast krediidiriskist 2. jao kohaselt üle kandnud, ja sponsorist krediidiasutus või investeerimisühing ei tohi investorile tekkiva võimaliku või tegeliku kahju vähendamiseks toetada väärtpaberistamist määral, mis ületab nende lepingulisi kohustusi.
            
            
               (2)Tehingut ei käsitata lõike 1 kohaldamisel toetusena, kui seda on võetud nõuetekohaselt arvesse riski olulise osa ülekandmise hindamisel ja mõlemad pooled on tehingu teinud enda huvides tegutsevate vabade ja sõltumatute pooltena (turutingimustel). Seepärast korraldab krediidiasutus või investeerimisühing tehinguga seoses täieliku krediidiriski kontrollimise ja võtab arvesse vähemalt kõike järgmist:
            
            
               (a)tagasiostuhind;
            
            
               (b)krediidiasutuse või investeerimisühingu kapitali- ja likviidsuspositsioon enne ja pärast tagasiostu;
            
            
               (c)aluspositsioonide tulemusnäitajad;
            
            
               (d)väärtpaberistamise positsioonide tulemusnäitajad;
            
            
               (e)toetuse mõju kahjule, mida väärtpaberistamise algataja investoritega võrreldes oodatavalt kannab.
            
            
               (3)Väärtpaberistamise tehingu algatanud krediidiasutus või investeerimisühing ja sponsorist krediidiasutus või investeerimisühing teatavad pädevale asutusele võimalikest väärtpaberistamisega seotud lõike 2 kohastest tehingutest.
            
            
               (4)EBA annab kooskõlas määruse (EL) nr 1093/2010 artikliga 16 välja suunised selle kohta, mida tuleb käesoleva artikli kohaldamisel käsitada turutingimustel tehinguna ja millal ei ole tehing struktureeritud selliselt, et see pakub toetust.
            
            
               (5)Kui väärtpaberistamise tehingu algatajast või sponsorist krediidiasutus või investeerimisühing ei järgi väärtpaberistamisega seoses lõiget 1, võtab ta riskiga kaalutud vara arvutamisel arvesse selle väärtpaberistamise kõiki aluspositsioone selliselt, nagu neid ei oleks väärtpaberistatud, ning avalikustab
            
            
               (a)asjaolu, et ta on toetanud väärtpaberistamist ja mitte järginud lõiget 1, ja
            
            
               (b)pakutud toetuse mõju seoses omavahendite nõuetega.
            
            
               Artikkel 251
               Sünteetilise väärtpaberistamise raames väärtpaberistatud riskipositsioonidelt riskiga kaalutud vara arvutamine väärtpaberistamise tehingu algatanud krediidiasutuse või investeerimisühingu poolt
            
            
               (1)Sünteetilise väärtpaberistamise tehingu algatanud krediidiasutus või investeerimisühing kasutab aluspositsioonidelt riskiga kaalutud vara arvutamiseks asjakohasel juhul käesolevas jaos sätestatud arvutusmeetodeid ja mitte 2. peatükis sätestatud meetodeid. Kui krediidiasutused ja investeerimisühingud arvutavad riskiga kaalutud vara ja oodatava kahju 3. peatüki alusel, on oodatav kahju selliste riskipositsioonide puhul null.
            
            
               (2)Esimeses lõikes sätestatud nõudeid kohaldatakse väärtpaberistamist tagavate nõuete kogumi suhtes tervikuna. Kui artiklist 252 ei tulene teisiti, arvutab väärtpaberistamise tehingu algatanud krediidiasutus või investeerimisühing riskiga kaalutud vara kooskõlas käesoleva jaoga kõigilt väärtpaberistamisseeriatelt, sealhulgas sellised positsioonid, mille puhul saab ta võtta arvesse krediidiriski maandamist vastavalt artiklile 249. Krediidiriski maandamisega hõlmatud positsioonide suhtes kohaldatavat riskikaalu võib muuta kooskõlas 4. peatükiga.
            
         
         
            
               Artikkel 252
               Lõpptähtaegade mittevastavuste käsitlemine sünteetilise väärtpaberistamise puhul
            
            
               Artikli 251 kohasel riskiga kaalutud vara arvutamisel võetakse riski ülekandmise saavutamiseks kasutatava krediidiriski kaitse lõpptähtaegade ja aluspositsioonide lõpptähtaegade mittevastavused arvesse järgmiselt:
            
            
               (a)aluspositsioonide lõpptähtajaks loetakse nendest pikima lõpptähtajaga positsiooni lõpptähtaeg, kuid mitte rohkem kui viis aastat. Krediidiriski kaitse lõpptähtaeg määratakse kindlaks vastavalt 4. peatükile;
            
            
               (b)väärtpaberistamise tehingu algatanud krediidiasutus või investeerimisühing ei võta lõpptähtaegade võimalikke mittevastavusi arvesse riskiga kaalutud varade arvutamisel selliste väärtpaberistamise positsioonide korral, mille suhtes kohaldatakse käesoleva jao kohaselt riskikaalu 1 250 %. Kõigi muude positsioonide puhul kohaldatakse 4. peatükis sätestatud lõpptähtaegade mittevastavuse käsitlust vastavalt järgmisele valemile:
            
            
                  RW* = ((RWSP · ((t – t*)/(T – t*))) + (RWAss · ((T – t)/(T – t*)))),
            
            
               kus:
            
            
                     
                        RW*
                     
                  
                  
                     
                        =
                     
                  
                  
                     
                        riskiga kaalutud vara artikli 92 lõike 3 punkti a kohaldamisel
                     
                  
               
                     
                        RWAss
                     
                  
                  
                     
                        =
                     
                  
                  
                     
                        aluspositsioonide riskiga kaalutud vara, kui neid ei oleks väärtpaberistatud, arvutatuna proportsionaalselt
                     
                  
               
                     
                        RWSP
                     
                  
                  
                     
                        =
                     
                  
                  
                     
                        artikli 251 kohaselt arvutatud riskiga kaalutud vara, kui lõpptähtaegade mittevastavust ei oleks
                     
                  
               
                     
                        T
                     
                  
                  
                     
                        =
                     
                  
                  
                     
                        aluspositsioonide lõpptähtaeg aastates
                     
                  
               
                     
                        t
                     
                  
                  
                     
                        =
                     
                  
                  
                     
                        krediidiriski kaitse lõpptähtaeg aastates
                     
                  
               
                     
                        t*
                     
                  
                  
                     
                        =
                     
                  
                  
                     
                        0,25
                     
                  
               
               Artikkel 253
               Riskiga kaalutud vara vähendamine
            
            
               (1)Juhul kui väärtpaberistamise positsioonile on määratud käesoleva jao kohaselt riskikaal 1 250 %, võivad krediidiasutused ja investeerimisühingud arvata sellise positsiooni riskipositsiooni väärtuse esimese taseme põhiomavahenditest maha kooskõlas artikli 36 lõike 1 punktiga k; see kujutab endast alternatiivi riskiga kaalutud vara arvutamisel positsiooni arvessevõtmisele. Sel eesmärgil võib riskipositsiooni väärtuse arvutamisel võtta kooskõlas artikliga 249 arvesse aktsepteeritud otsest krediidiriski kaitset.
            
            
               (2)Kui krediidiasutus või investeerimisühing kasutab lõikes 1 sätestatud alternatiivi, võib ta artikli 268 kohaselt maksimaalsele kapitalinõudele vastavast summast, mis arvutataks aluspositsioonide puhul, kui neid ei oleks väärtpaberistatud, maha arvata artikli 36 lõike 1 punkti k kohaselt maha arvatud summa.
            
            
               2. alajagu
                  Meetodite tähtsusjärjekord ja ühised parameetrid
            
            
               Artikkel 254
               Meetodite tähtsusjärjekord
            
            
               (1)Krediidiasutused ja investeerimisühingud arvutavad riskiga kaalutud vara seoses kõigi positsioonidega, mis neil väärtpaberistamises on, ühe 3. alajaos sätestatud meetodiga.
            
            
               (2)3. alajaos sätestatud meetodeid kasutatakse järgmise tähtsusjärjekorra alusel
            
            
               (a)krediidiasutus või investeerimisühing kasutab sisereitingute meetodit juhul, kui artikli 258 tingimused on täidetud;
            
            
               (b)kui sisereitingute meetodit kasutada ei tohi, kasutavad krediidiasutused ja investeerimisühingud reitingu saanud positsioonide või selliste positsioonide puhul, mille korral võib kasutada kaudset reitingut, välisreitingute meetodit kooskõlas artiklitega 261 ja 262;
            
            
               (c)kui välisreitingute meetodit kasutada ei tohi, kasutavad krediidiasutused ja investeerimisühingud standardmeetodit kooskõlas artiklitega 263 ja 264.
            
            
               (3)Erandina lõike 2 punktist b, võivad krediidiasutused ja investeerimisühingud kasutada välisreitingute meetodi asemel standardmeetodit kõigi selliste positsioonide korral, mis on seotud väärtpaberistamisega, mille puhul riskiga kaalutud vara välisreitingute meetodi kohaselt ei vasta väärtpaberistamise aluspositsioonides kajastuvale krediidiriskile. Kui krediidiasutus või investeerimisühing on otsustanud kasutada kooskõlas käesoleva lõikega standardmeetodit, teatab ta sellest kohe pädevale asutusele. Kui krediidiasutus või investeerimisühing on kasutanud kooskõlas käesoleva lõikega standardmeetodit, võib pädev asutus kohustada krediidiasutust või investeerimisühingut kasutama muud meetodit.
            
            
               (4)Ilma et see piiraks lõike 2 kohaldamist, võivad krediidiasutused ja investeerimisühingud kasutada sisemisel hinnangul põhinevat meetodit (IAA), et arvutada riskiga kaalutud vara seoses reitinguta positsiooniga varaga tagatud kommertsväärtpaberite programmis kooskõlas artikliga 266, tingimusel et artikli 265 tingimused on täidetud.
            
            
               (5)Edasiväärtpaberistamise positsiooni korral kasutavad krediidiasutused ja investeerimisühingud standardmeetodit kooskõlas artikliga 263, võttes arvesse artiklis 269 sätestatud muudatusi.
            
         
         
            
               (6)Kõigil muudel juhtudel määratakse väärtpaberistamise positsioonidele riskikaal 1 250 %.
            
            
               (7)Pädevad asutused teavitavad EBA lõike 3 kohaselt saadud teadetest ja tehtud otsustest. EBA jälgib lõikega 3 seotud eri tavasid ning annab vastavalt määruse (EL) nr 1093/2010 artiklile 16 välja suuniseid.
            
            
               Artikkel 255
               KIRB ja KSA arvutamine
            
            
               (1)Kui krediidiasutus või investeerimisühing kasutab 3. alajao alusel sisereitingute meetodit, arvutab ta KIRB vastavalt lõigetele 2–5.
            
            
               (2)Krediidiasutused või investeerimisühingud arvutavad KIRB, korrutades riskiga kaalutud vara, mille peaks 3. peatüki kohaselt arvutama seoses aluspositsioonidega, juhul kui neid ei oleks väärtpaberistatud, 1. peatüki kohase omavahendite suhtarvuga ja jagades tulemuse aluspositsioonide väärtusega. KIRB väljendatakse kümnendarvuna, mis jääb nulli ja ühe vahele.
            
            
               (3)Riskiga kaalutud vara, mille peaks 3. peatüki kohaselt seoses aluspositsioonidega arvutama, hõlmab KIRB arvutamisel järgmist:
            
            
               (a)oodatav kahju seoses väärtpaberistamise kõigi aluspositsioonidega, sealhulgas makseviivituses olevad aluspositsioonid, mis kuuluvad kooskõlas 3. peatükiga jätkuvalt kogumisse, ja
            
            
               (b)ettenägematu kahju seoses kõigi aluspositsioonidega, sealhulgas makseviivituses olevad aluspositsioonid kogumis kooskõlas 3. peatükiga;
            
            
               (4)Krediidiasutused või investeerimisühingud võivad arvutada KIRB seoses väärtpaberistamise aluspositsioonidega vastavalt 3. peatüki sätetele ostetud nõuete puhul kapitalinõuete arvutamise kohta. Sel eesmärgil käsitletakse jaenõudeid ostetud jaenõuetena ja mittejaenõudeid äriühingute vastu olevate ostetud nõuetena.
            
            
               (5)Krediidiasutused või investeerimisühingud arvutavad KIRB eraldi väärtpaberistamise aluspositsioonidega seotud lahjendusriski jaoks, kui lahjendusrisk on selliste positsioonide puhul oluline.
            
            
               Kui lahjendus- ja krediidiriskidest tulenevat kahju käsitletakse väärtpaberistamises agregeeritult, koondavad krediidiasutused või investeerimisühingud 3. alajao kohaldamisel lahjendusriski KIRB ja krediidiriski KIRB ühte KIRB-sse. Kui kas krediidiriskist või lahjendusriskist tuleneva kahju katmiseks on olemas üks reservfond või esineb ületagatust, võib seda pidada märgiks selle kohta, et kõnealuseid riske käsitletakse agregeeritult.
            
            
               Kui lahjendus- ja krediidiriski ei käsitleta väärtpaberistamises agregeeritult, muudavad krediidiasutused või investeerimisühingud eelmises lõikes sätestatud käsitlust, et ühendada usaldusväärselt krediidi- ja lahjendusriski KIRB-d.
            
            
               (6)Kui krediidiasutus või investeerimisühing kasutab 3. alajao alusel standardmeetodit, arvutab ta KSA, korrutades riskiga kaalutud vara, mille peaks 2. peatüki kohaselt arvutama seoses aluspositsioonidega, juhul kui neid ei oleks väärtpaberistatud, 8 %-ga ja jagades tulemuse aluspositsioonide väärtusega. KSA väljendatakse kümnendarvuna, mis jääb nulli ja ühe vahele.
            
            
               Käesoleva lõike kohaldamisel arvutavad krediidiasutused ja investeerimisühingud riskiga kaalutud vara, tasaarvestamata spetsiifilisi krediidiriskiga korrigeerimisi ja täiendavaid väärtuse korrigeerimisi vastavalt artiklitele 34 ja 110 ning tegemata muid omavahenditest mahaarvamisi.
            
            
               (7)Kui väärtpaberistamise struktuur hõlmab eriotstarbelise väärtpaberistamisüksuse kasutamist, käsitletakse lõigete 1–6 kohaldamisel eriotstarbelise väärtpaberistamisüksuse kõiki väärtpaberistamisega seotud positsioone aluspositsioonidena. Ilma et see piiraks eelneva kohaldamist, võib krediidiasutus või investeerimisühing jätta KIRB või KSA arvutamisel eriotstarbelise üksuse positsioonid aluspositsioonide kogumist välja, juhul kui eriotstarbelise üksuse positsioonidest tulenev risk ei ole oluline või kui see ei mõjuta krediidiasutuse või investeerimisühingu väärtpaberistamise positsiooni.
            
            
               Rahastatud sünteetilise väärtpaberistamise korral võetakse KIRB või KSA arvutamisel arvesse krediidiriski vahetustehingut sisaldavate võlakirjade emiteerimisest saadud olulist tulu või eriotstarbelise üksuse muid rahastatud kohustusi, mida kasutatakse väärtpaberistamise positsioonide tagasimaksmisel tagatistena, kui tagatise krediidiriski puhul jaotatakse kahju seeriate kaupa.
            
            
               (8)Lõike 5 kolmanda lõigu kohaldamisel esitab EBA kooskõlas määruse (EL) nr 1093/2010 artikliga 16 suunised, mis käsitlevad sobivaid meetodeid lahjendusriski KIRB ja krediidiriski KIRB ühendamiseks olukorras, kus neid riske ei käsitleta väärtpaberistamises agregeeritult.
            
            
               Artikkel 256
               Alumise eraldamispunkti (A) ja ülemise eraldamispunkti (D) kindlaksmääramine
            
            
               (1)3. alajao kohaldamisel kehtestavad krediidiasutused ja investeerimisühingud alumiseks eraldamispunktiks (A) piirväärtuse, mille juures hakataks kahjusid aluspositsioonide kogumi sees allokeerima asjaomasele väärtpaberistamise positsioonile.
            
            
               Alumine eraldamispunkt A väljendatakse kümnendväärtusena, mis jääb nulli ja ühe vahele ja mis on võrdne kas nulliga või sellise väärtpaberistamisega seotud aluspositsioonide kogumi avatud positsioonide jäägi, millest on lahutatud kõigi asjaomast väärtpaberistamise positsiooni sisaldava seeriaga võrreldes samasse või kõrgemasse nõudeõiguse järku kuuluvate seeriate avatud positsioonide jääk, suhtega väärtpaberistamise kõigi aluspositsioonide avatud positsioonide jääki, olenevalt sellest, kumb on suurem.
            
         
         
            
               (2)3. alajao kohaldamisel kehtestavad krediidiasutused ja investeerimisühingud ülemiseks eraldamispunktiks D piirväärtuse, mille juures põhjustaksid kahjud aluspositsioonide kogumi sees asjaomast väärtpaberistamise positsiooni sisaldava seeria puhul põhisumma täieliku kaotuse.
            
            
               Ülemine eraldamispunkt D väljendatakse kümnendväärtusena, mis jääb nulli ja ühe vahele ja mis on võrdne kas nulliga või sellise väärtpaberistamisega seotud aluspositsioonide kogumi avatud positsioonide jäägi, millest on lahutatud kõigi asjaomast väärtpaberistamise positsiooni sisaldava seeriaga võrreldes kõrgemasse nõudeõiguse järku kuuluvate seeriate avatud positsioonide jääk, suhtega väärtpaberistamise kõigi aluspositsioonide avatud positsioonide jääki, olenevalt sellest, kumb on suurem.
            
            
               (3)Lõigete 1 ja 2 kohaldamisel käsitlevad krediidiasutused ja investeerimisühingud ületagatust ja rahastatud reservikontosid seeriatena ning selliste reservikontode varasid aluspositsioonidena.
            
            
               (4)Lõigete 1 ja 2 kohaldamisel jätavad krediidiasutused ja investeerimisühingud kõrvale rahastamata reservikontod ja varad, mis ei paranda krediidikvaliteeti, näiteks varad, mis pakuvad ainult likviidsustoetust, valuuta- või intressimäära vahetustehingud ja sularahatagatise kontod, mis on nende positsioonidega väärtpaberistamises seotud. Rahastatud reservikontode ja krediidikvaliteeti parandavate varade puhul käsitleb krediidiasutus või investeerimisühing väärtpaberistamise positsioonidena ainult nende kontode või varade seda osa, mis katab kahju.
            
            
               Artikkel 257
               Seeria lõpptähtaja (MT) kindlaksmääramine
            
            
               (1)3. alajao kohaldamisel ja võttes arvesse lõiget 3 võivad krediidiasutused ja investeerimisühingud määrata seeria lõpptähtajaks (MT) ühe järgmistest:
            
            
               (a)seeriaga seoses tasumisele kuuluvate lepinguliste maksete kaalutud keskmine tähtaeg järgmise valemi kohaselt:
            
            
            
               kus CFt tähistab kõiki lepingulisi makseid (põhisumma, intressid ja teenustasud), mille laenuvõtja peab perioodil t tasuma, või
            
            
               (b)seeria lõplik õiguslik tähtaeg järgmise valemi kohaselt:
            
            
               MT = 1 + (ML – 1) * 80 %,
            
            
               kus ML tähistab seeria lõplikku õiguslikku tähtaega. 
            
            
               (2)Erandina lõikest 1 kasutavad krediidiasutused ja investeerimisühingud seeria lõplikku õiguslikku tähtaega selle lõpptähtaja (MT) kindlaksmääramiseks vastavalt lõike 1 punktile b ainult siis, kui seoses seeriaga tasumisele kuuluvad lepingulised maksed sõltuvad või olenevad aluspositsioonide tegelikest tulemusnäitajatest.
            
            
               (3)Lõigete 1 ja 2 kohaldamisel on seeria lõpptähtaja (MT) kindlaksmääramise puhul kõigil juhtudel alampiir üks aasta ja ülempiir viis aastat.
            
            
               (4)Kui krediidiasutus või investeerimisühing võib lepingust tulenevalt aluspositsioonidest kahju saada, võtab ta väärtpaberistamise positsiooni lõpptähtaja kindlaksmääramisel arvesse asjaomaste aluspositsioonide pikimat tähtaega. Uuenevate nõuete korral kohaldatakse sellise positsiooni lepingukohast pikimat võimalikku järelejäänud tähtaega, mis võidakse uueneva perioodi jooksul lisada.
            
            
            
               3. alajagu
                  Riskiga kaalutud vara arvutamise meetodid
            
            
               Artikkel 258
               Sisereitingute meetodi kasutamise tingimused
            
            
               (1)Krediidiasutused ja investeerimisühingud arvutavad väärtpaberistamise positsiooniga seotud riskiga kaalutud vara sisereitingute meetodi kohaselt, juhul kui täidetud on järgmised tingimused:
            
            
               (a)positsioon on tagatud sisereitingute meetodil põhineva kogumiga või eri liiki aluspositsioonidest koosneva kogumiga, eeldusel et viimasel juhul on krediidiasutus või investeerimisühing suuteline arvutama KIRB vastavalt 3. alajaole vähemalt 95 % riskiga kaalutud alusvarade puhul;
            
         
         
            
               (b)väärtpaberistamise aluspositsioonide kohta avalikult kättesaadav teave on piisav, et krediidiasutus või investeerimisühing saaks KIRB arvutada, ja
            
            
               (c)krediidiasutusel või investeerimisühingul ei ole vastavalt lõikele 2 keelatud kasutada sisereitingute meetodit konkreetse väärtpaberistamise positsiooni puhul.
            
            
               (2)Kui väärtpaberistamisel on väga komplekssed või riskantsed aspektid, võivad pädevad asutused keelata üksikjuhtumite kaupa sisereitingute meetodi kasutamise. Väga kompleksseks või riskantseks võib pidada järgmist:
            
            
               (a)krediidikvaliteedi parandamine, mis võib väheneda muudel põhjustel kui põhisumma või intresside maksmata jätmisest tingitud portfelli kahjud;
            
            
               (b)aluspositsioonide kogumid, millel on suur sisemine korrelatsioon, kuna positsioonid on kontsentreerunud üksikutele sektoritele või geograafilistele piirkondadele;
            
            
               (c)tehingud, mille puhul väärtpaberistamise positsioonide tagasimaksmine sõltub suurel määral KIRB-s kajastamata riskiteguritest, või
            
            
               (d)kahju äärmiselt keerukas jaotumine seeriate lõikes.
            
            
            
               Artikkel 259
               Riskiga kaalutud vara arvutamine sisereitingute meetodi kohaselt
            
            
               (1)Sisereitingute meetodi kasutamise korral arvutatakse väärtpaberistamise positsiooni riskiga kaalutud vara, korrutades positsiooni artikli 248 kohaselt leitud riskipositsiooni väärtuse asjakohase riskikaaluga, mis leitakse järgmiselt (alampiir kõigil juhtudel 15 %):
            
            
               RW = 1 250 %,
                     
                     
                     
                     
                     
                     
                     kui D ≤ KIRB
            
            
               RW = 12,5·KSSFA(KIRB),
                     
                     
                     
                     
                     
                     kui A ≥ KIRB,
            
            
               
                  ,
                     kui A ˂ KIRB ˂ D,
            
            
               kus:
            
            
               KIRB on aluspositsioonide kogumi omavahendite nõue, nagu määratletud artiklis 255;
            
            
               D on ülemine eraldamispunkt, mis on määratud kindlaks vastavalt artiklile 256;
            
            
               A on alumine eraldamispunkt, mis on määratud kindlaks vastavalt artiklile 256.
            
            
            
               kus: 
            
            
               a = – (1 / (p * KIRB)),
            
         
         
            
               u = D – KIRB,
            
            
               l = max (A – KIRB; 0),
            
            
               kus:
            
            
               p = max [0,3; (A + B*(1/N) + C* KIRB + D*LGD + E*MT)],
            
            
               kus:
            
            
               N on aluspositsioonide kogumis sisalduvate positsioonide tegelik arv, mis on leitud vastavalt lõikele 4;
            
            
               LGD on aluspositsioonide kogumi riskipositsioonidega kaalutud keskmine makseviivitusest tingitud kahjumäär, mis on arvutatud vastavalt lõikele 5;
            
            
               MT on seeria lõpptähtaeg vastavalt artiklile 257.
            
            
               Parameetrid A, B, C, D ja E määratakse kindlaks järgmise tabeli alusel:
            
            
                     
                  
                  
                     
                  
                  
                     
                        A
                     
                  
                  
                     
                        B
                     
                  
                  
                     
                        C
                     
                  
                  
                     
                        D
                     
                  
                  
                     
                        E
                     
                  
               
                     
                        Hulgi
                     
                  
                  
                     
                        Kõrgem nõudeõiguse järk, kontsentreeritud (N ≥ 25)
                     
                  
                  
                     
                        0
                     
                  
                  
                     
                        3,56
                     
                  
                  
                     
                        –1,85
                     
                  
                  
                     
                        0,55
                     
                  
                  
                     
                        0,07
                     
                  
               
                     
                  
                  
                     
                        Kõrgem nõudeõiguse järk, mittekontsentreeritud (N < 25)
                     
                  
                  
                     
                        0,11
                     
                  
                  
                     
                        2,61
                     
                  
                  
                     
                        –2,91
                     
                  
                  
                     
                        0,68
                     
                  
                  
                     
                        0,07
                     
                  
               
                     
                  
                  
                     
                        Mitte kõrgem nõudeõiguse järk, kontsentreeritud (N ≥ 25)
                     
                  
                  
                     
                        0,16
                     
                  
                  
                     
                        2,87
                     
                  
                  
                     
                        –1,03
                     
                  
                  
                     
                        0,21
                     
                  
                  
                     
                        0,07
                     
                  
               
                     
                  
                  
                     
                        Mitte kõrgem nõudeõiguse järk, mittekontsentreeritud (N < 25)
                     
                  
                  
                     
                        0,22
                     
                  
                  
                     
                        2,35
                     
                  
                  
                     
                        –2,46
                     
                  
                  
                     
                        0,48
                     
                  
                  
                     
                        0,07
                     
                  
               
                     
                        Jae
                     
                  
                  
                     
                        Kõrgem nõudeõiguse järk
                     
                  
                  
                     
                        0
                     
                  
                  
                     
                        0
                     
                  
                  
                     
                        –7,48
                     
                  
                  
                     
                        0,71
                     
                  
                  
                     
                        0,24
                     
                  
               
                     
                  
                  
                     
                        Mitte kõrgem nõudeõiguse järk
                     
                  
                  
                     
                        0
                     
                  
                  
                     
                        0
                     
                  
                  
                     
                        –5,78
                     
                  
                  
                     
                        0,55
                     
                  
                  
                     
                        0,27
                     
                  
               
               (2)Kui sisereitingute meetodil põhinevas aluskogumis on nii jae- kui ka muid nõudeid, jagatakse kogum kaheks: jaenõuete alamkogumiks ja mittejaenõuete alamkogumiks; iga alamkogumi jaoks leitakse eraldi p-parameeter (ja vastavad sisendparameetrid N, KIRB ja LGD). Tehingu kaalutud keskmine p-parameeter arvutatakse iga alamkogumi p-parameetrite ja igasse alamkogumisse kuuluvate positsioonide nominaalse suuruse põhjal.
            
            
               (3)Kui krediidiasutus või investeerimisühing kohaldab eri liiki aluspositsioonidest koosneva kogumi suhtes sisereitingute meetodit, arvutatakse p-parameeter ainult selliste aluspositsioonide põhjal, mille suhtes kohaldatakse sisereitingute meetodit. Aluspositsioonid, mille suhtes kohaldatakse standardmeetodit, jäetakse seega kõrvale.
            
            
               (4)Riskipositsioonide tegelik arv (N) leitakse järgmiselt:
            
            
               
                  ,
            
            
            
               kus EADi tähistab makseviivituses olevat riskipositsiooni, mis on seotud kogumisse kuuluva i-nda instrumendiga.
            
            
               Kui ühe võlgniku suhtes on mitu positsiooni, konsolideeritakse need ja neid käsitletakse ühe positsioonina.
            
            
               (5)Riskipositsioonidega kaalutud keskmine makseviivitusest tingitud kahjumäär (LGD) arvutatakse järgmiselt:
            
            
               
                  ,
            
            
               kus LGDi tähistab keskmist LGD-d, mis on seotud kõigi i-nda võlgniku suhtes olevate positsioonidega.
            
         
         
            
               Kui ostetud nõuete puhul käsitletakse krediidiriski ja lahjendusriski väärtpaberistamise raames agregeeritult, arvutatakse LGD sisend krediidiriski LGD ja lahjendusriski 100 % LGD kaalutud keskmisena. Riskikaalud on vastavalt krediidiriski ja lahjendusriski eraldiseisvad omavahendite nõuded sisereitingute põhjal. Kui kas krediidiriskist või makseviivituse riskist tuleneva kahju katmiseks on olemas üks reservfond või esineb [ületagatust], võib seda pidada märgiks selle kohta, et kõnealuseid riske käsitletakse agregeeritult.
            
            
               (6)Kui kogumisse kuuluva suurima aluspositsiooni osa (C1) ei ole suurem kui 3 %, võivad krediidiasutused ja investeerimisühingud kasutada N-i ja riskipositsioonidega kaalutud keskmiste makseviivitusest tingitud kahjumäärade arvutamiseks järgmist lihtsustatud meetodit:
            
            
               
                  ,
            
            
               LGD = 0,50,
            
            
               kus: 
            
            
               Cm tähistab kogumi osakaalu, mis vastab suurimate m riskipositsioonide summale (nt osakaal 15 % vastab väärtusele 0,15), ja 
            
            
               m-i määrab krediidiasutus või investeerimisühing.
            
            
               Kui kättesaadav on ainult C1 ja see ei ole suurem kui 0,03, võib krediidiasutus või investeerimisühing määrata LGD-ks 0,50 ja N-iks 1/C1.
            
            
               (7)Kui positsioon on tagatud eri liiki aluspositsioonidest koosneva kogumiga ning krediidiasutus või investeerimisühing on suuteline arvutama KIRB vastavalt artikli 258 lõike 1 punktile a vähemalt 95 % riskiga kaalutud alusvarade puhul, leiab krediidiasutus või investeerimisühing aluspositsioonide kogumi kapitalinõude järgmiselt:
            
            
               dˑ KIRB + (1 – d)ˑ KSA, 
            
            
               kus:
            
            
               d on selliste aluspositsioonide vara protsent, mille kohta saab pank arvutada IRB, kõigi aluspositsioonide vara suhtes, ja
            
            
               KIRB ja KSA vastavad artikli 255 määratlustele.
            
            
               (8)Kui krediidiasutusel või investeerimisühingul on väärtpaberistamise positsioon tuletisinstrumendi kujul, võib krediidiasutus või investeerimisühing anda tuletisinstrumendile tuletatud riskikaalu, mis on võrdväärne käesoleva artikli kohaselt arvutatud võrdluspositsiooni riskikaaluga. 
            
            
               Esimese lõigu kohaldamisel on võrdluspositsioon positsioon, mis tuletisinstrumendiga võrreldes kuulub kõigis aspektides samasse nõudeõiguse järku, või sellise positsiooni puudumise korral tuletisinstrumendiga võrreldes vahetult järgmisesse nõudeõiguse järku kuuluv positsioon.
            
            
               Artikkel 260
               Standardväärtpaberistamise käsitlemine sisereitingute meetodi kohaselt
            
            
               Sisereitingute meetodi kasutamise korral arvutatakse standardväärtpaberistamise positsiooni riskikaal kooskõlas artikliga 259, võttes arvesse järgmisi muudatusi:
            
            
               riskikaalu alampiir kõrgemasse nõudeõiguse järku kuuluvate väärtpaberistamise positsioonide puhul = 10 %,
            
            
               p = max [0,3; 0,5ˑ (A + Bˑ(1/N) + Cˑ KIRB + D*LGD + EˑMT)].
            
            
               Artikkel 261
               Riskiga kaalutud vara arvutamine välisreitingute meetodi kohaselt
            
         
         
            
               (1)Välisreitingute meetodi kasutamise korral arvutatakse väärtpaberistamise positsiooni riskiga kaalutud vara, korrutades positsiooni artikli 248 kohaselt leitud riskipositsiooni väärtuse asjakohase riskikaaluga vastavalt käesolevale artiklile.
            
            
               (2)Kui riskipositsioonil on lühiajalised krediidikvaliteedi hinnangud või kui lühiajalisel krediidikvaliteedi hinnangul põhinev reiting on võimalik kooskõlas lõikega 7 tuletada, kasutatakse järgmisi riskikaale:
            
            
               Tabel 1
            
            
                     
                        Krediidikvaliteedi aste
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        Kõik muud reitingud
                     
                  
               
                     
                        Riskikaal
                     
                  
                  
                     
                        15 %
                     
                  
                  
                     
                        50 %
                     
                  
                  
                     
                        100 %
                     
                  
                  
                     
                        1 250 %
                     
                  
               
               (3)Kui riskipositsioonil on pikaajalised krediidikvaliteedi hinnangud või kui pikaajalisel krediidikvaliteedi hinnangul põhinev reiting on võimalik kooskõlas lõikega 7 tuletada, kasutatakse tabelis 2 esitatud riskikaale, mida on kooskõlas artikliga 257 ja lõikega 4 asjakohaselt kohandatud vastavalt seeria lõpptähtajale (Mt) ning kõrgemasse nõudeõiguse järku mittekuuluvate seeriate korral kooskõlas lõikega 5 vastavalt väärtpaberistamisseeria n-ö paksusele.
            
            
            
               Tabel 2
            
            
                     
                        Krediidikvaliteedi aste
                     
                  
                  
                     
                        Kõrgemasse nõudeõiguse järku kuuluv seeria
                     
                  
                  
                     
                        Kõrgemasse nõudeõiguse järku mittekuuluv (n-ö õhuke) seeria
                     
                  
               
                     
                  
                  
                     
                        Seeria lõpptähtaeg (MT)
                     
                  
                  
                     
                        Seeria lõpptähtaeg (MT)
                     
                  
               
                     
                  
                  
                     
                        1 aasta
                     
                  
                  
                     
                        5 aastat
                     
                  
                  
                     
                        1 aasta
                     
                  
                  
                     
                        5 aastat
                     
                  
               
                     
                        1
                     
                  
                  
                     
                        15 %
                     
                  
                  
                     
                        20 %
                     
                  
                  
                     
                        15 %
                     
                  
                  
                     
                        70 %
                     
                  
               
                     
                        2
                     
                  
                  
                     
                        15 %
                     
                  
                  
                     
                        30 %
                     
                  
                  
                     
                        15 %
                     
                  
                  
                     
                        90 %
                     
                  
               
                     
                        3
                     
                  
                  
                     
                        25 %
                     
                  
                  
                     
                        40 %
                     
                  
                  
                     
                        30 %
                     
                  
                  
                     
                        120 %
                     
                  
               
                     
                        4
                     
                  
                  
                     
                        30 %
                     
                  
                  
                     
                        45 %
                     
                  
                  
                     
                        40 %
                     
                  
                  
                     
                        140 %
                     
                  
               
                     
                        5
                     
                  
                  
                     
                        40 %
                     
                  
                  
                     
                        50 %
                     
                  
                  
                     
                        60 %
                     
                  
                  
                     
                        160 %
                     
                  
               
                     
                        6
                     
                  
                  
                     
                        50 %
                     
                  
                  
                     
                        65 %
                     
                  
                  
                     
                        80 %
                     
                  
                  
                     
                        180 %
                     
                  
               
                     
                        7
                     
                  
                  
                     
                        60 %
                     
                  
                  
                     
                        70 %
                     
                  
                  
                     
                        120 %
                     
                  
                  
                     
                        210 %
                     
                  
               
                     
                        8
                     
                  
                  
                     
                        75 %
                     
                  
                  
                     
                        90 %
                     
                  
                  
                     
                        170 %
                     
                  
                  
                     
                        260 %
                     
                  
               
                     
                        9
                     
                  
                  
                     
                        90 %
                     
                  
                  
                     
                        105 %
                     
                  
                  
                     
                        220 %
                     
                  
                  
                     
                        310 %
                     
                  
               
                     
                        10
                     
                  
                  
                     
                        120 %
                     
                  
                  
                     
                        140 %
                     
                  
                  
                     
                        330 %
                     
                  
                  
                     
                        420 %
                     
                  
               
                     
                        11
                     
                  
                  
                     
                        140 %
                     
                  
                  
                     
                        160 %
                     
                  
                  
                     
                        470 %
                     
                  
                  
                     
                        580 %
                     
                  
               
                     
                        12
                     
                  
                  
                     
                        160 %
                     
                  
                  
                     
                        180 %
                     
                  
                  
                     
                        620 %
                     
                  
                  
                     
                        760 %
                     
                  
               
                     
                        13
                     
                  
                  
                     
                        200 %
                     
                  
                  
                     
                        225 %
                     
                  
                  
                     
                        750 %
                     
                  
                  
                     
                        860 %
                     
                  
               
                     
                        14
                     
                  
                  
                     
                        250 %
                     
                  
                  
                     
                        280 %
                     
                  
                  
                     
                        900 %
                     
                  
                  
                     
                        950 %
                     
                  
               
                     
                        15
                     
                  
                  
                     
                        310 %
                     
                  
                  
                     
                        340 %
                     
                  
                  
                     
                        1 050 %
                     
                  
                  
                     
                        1 050 %
                     
                  
               
                     
                        16
                     
                  
                  
                     
                        380 %
                     
                  
                  
                     
                        420 %
                     
                  
                  
                     
                        1 130 %
                     
                  
                  
                     
                        1 130 %
                     
                  
               
                     
                        17
                     
                  
                  
                     
                        460 %
                     
                  
                  
                     
                        505 %
                     
                  
                  
                     
                        1 250 %
                     
                  
                  
                     
                        1 250 %
                     
                  
               
                     
                        Kõik ülejäänud
                     
                  
                  
                     
                        1 250 %
                     
                  
                  
                     
                        1 250 %
                     
                  
                  
                     
                        1 250 %
                     
                  
                  
                     
                        1 250 %
                     
                  
               
               (4)Selleks et leida selliste seeriate riskikaal, mille lõpptähtaeg on 1–5 aastat, kasutavad krediidiasutused ja investeerimisühingud selliste riskikaalude lineaarset interpolatsiooni, mida kohaldatakse tabeli 2 kohaselt vastavalt ühe- ja viieaastase tähtaja suhtes.
            
            
               (5)Selleks et määrara kindlaks seeria paksus, arvutavad krediidiasutused ja investeerimisühingud riskikaalu kõrgemasse nõudeõiguse järku mittekuuluvate seeriate jaoks järgmisel viisil:
            
            
               RW = [RW pärast lõpptähtaja suhtes kohaldamist vastavalt lõikele 4]  [1 – min(T; 50 %)],
            
            
               kus:
            
            
               T = väärtpaberistamisseeria paksus, mis võrdub D – A,
            
            
               kus:
            
            
               D on ülemine eraldamispunkt, mis on määratud kindlaks vastavalt artiklile 256;
            
            
               A on alumine eraldamispunkt, mis on määratud kindlaks vastavalt artiklile 256.
            
            
               (6)Kõrgemasse nõudeõiguse järku mittekuuluvate seeriate riskikaal, mis tuleneb lõigetest 3–5, on vähemalt 15 %. Lisaks ei ole tulenev riskikaal väiksem kui riskikaal, mis vastab sama väärtpaberistamise hüpoteetilisele kõrgemasse nõudeõiguse järku kuuluvale seeriale, millel on sama krediidikvaliteedi hinnang ja lõpptähtaeg.
            
            
               (7)Kaudsete reitingute kasutamisel annavad krediidiasutused ja investeerimisühingud reitinguta positsioonile kaudse reitingu, mis on võrdväärne sellise reitinguga võrdluspositsiooni krediidikvaliteedi hinnanguga, mis vastab kõigile järgmistele tingimustele:
            
            
               (a)võrdluspositsioon kuulub reitinguta väärtpaberistamise positsiooniga võrreldes kõigis aspektides samasse nõudeõiguse järku; kui samasse nõudeõiguse järku kuuluvat positsiooni ei ole, kuulub võrdluspositsioon reitinguta positsiooniga võrreldes vahetult järgmisesse nõudeõiguse järku;
            
            
               (b)võrdluspositsioonil ei ole mingeid kolmanda isiku tagatisi ja selle krediidikvaliteeti ei ole parandatud muul viisil, mis ei ole reitinguta positsiooni puhul kättesaadav;
            
         
         
            
               (c)võrdluspositsiooni lõpptähtaeg peab olema asjaomase reitinguta positsiooni omaga võrdne või sellest pikem;
            
            
               (d)mis tahes kaudseid reitinguid ajakohastatakse pidevalt, et võtta arvesse võimalikke muutusi võrdluspositsiooni krediidikvaliteedi hinnangus.
            
            
               Artikkel 262
               Standardväärtpaberistamise käsitlemine välisreitingute meetodi kohaselt
            
            
               (1)Välisreitingute meetodi kasutamise korral arvutatakse standardväärtpaberistamise positsiooni riskikaal kooskõlas artikliga 261, võttes arvesse käesolevas artiklis sätestatud muudatusi.
            
            
               (2)Kui riskipositsioonil on lühiajalised krediidikvaliteedi hinnangud või kui lühiajalisel krediidikvaliteedi hinnangul põhinev reiting on võimalik kooskõlas artikli 261 lõikega 7 tuletada, kohaldatakse järgmisi riskikaale:
            
            
               Tabel 3
            
            
                     
                        Krediidikvaliteedi aste
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        Kõik muud reitingud 
                     
                  
               
                     
                        Riskikaal
                     
                  
                  
                     
                        10 %
                     
                  
                  
                     
                        3 %
                     
                  
                  
                     
                        7 %
                     
                  
                  
                     
                        1 250 %
                     
                  
               
               (3)Kui riskipositsioonil on pikaajalised krediidikvaliteedi hinnangud või kui pikaajalisel krediidikvaliteedi hinnangul põhinev reiting on võimalik kooskõlas artikli 261 lõikega 7 tuletada, määratakse riskikaalud kindlaks tabeli 4 alusel ja kohandatakse neid kooskõlas artikliga 257 ja artikli 261 lõikega 4 asjakohaselt vastavalt seeria lõpptähtajale (MT) ning kõrgemasse nõudeõiguse järku mittekuuluvate seeriate korral kooskõlas artikli 261 lõikega 5 vastavalt väärtpaberistamisseeria n-ö paksusele.
            
            
            
               Tabel 4
            
            
                     
                        Krediidikvaliteedi aste
                     
                  
                  
                     
                        Kõrgemasse nõudeõiguse järku kuuluv seeria
                     
                  
                  
                     
                        Kõrgemasse nõudeõiguse järku mittekuuluv (n-ö õhuke) seeria
                     
                  
               
                     
                  
                  
                     
                        Seeria lõpptähtaeg (MT)
                     
                  
                  
                     
                        Seeria lõpptähtaeg (MT)
                     
                  
               
                     
                  
                  
                     
                        1 aasta
                     
                  
                  
                     
                        5 aastat
                     
                  
                  
                     
                        1 aasta
                     
                  
                  
                     
                        5 aastat
                     
                  
               
                     
                        1
                     
                  
                  
                     
                        10 %
                     
                  
                  
                     
                        15 %
                     
                  
                  
                     
                        15 %
                     
                  
                  
                     
                        50 %
                     
                  
               
                     
                        2
                     
                  
                  
                     
                        10 %
                     
                  
                  
                     
                        20 %
                     
                  
                  
                     
                        15 %
                     
                  
                  
                     
                        55 %
                     
                  
               
                     
                        3
                     
                  
                  
                     
                        15 %
                     
                  
                  
                     
                        25 %
                     
                  
                  
                     
                        20 %
                     
                  
                  
                     
                        75 %
                     
                  
               
                     
                        4
                     
                  
                  
                     
                        20 %
                     
                  
                  
                     
                        30 %
                     
                  
                  
                     
                        25 %
                     
                  
                  
                     
                        90 %
                     
                  
               
                     
                        5
                     
                  
                  
                     
                        25 %
                     
                  
                  
                     
                        35 %
                     
                  
                  
                     
                        40 %
                     
                  
                  
                     
                        105 %
                     
                  
               
                     
                        6
                     
                  
                  
                     
                        35 %
                     
                  
                  
                     
                        45 %
                     
                  
                  
                     
                        55 %
                     
                  
                  
                     
                        120 %
                     
                  
               
                     
                        7
                     
                  
                  
                     
                        40 %
                     
                  
                  
                     
                        45 %
                     
                  
                  
                     
                        80 %
                     
                  
                  
                     
                        140 %
                     
                  
               
                     
                        8
                     
                  
                  
                     
                        55 %
                     
                  
                  
                     
                        65 %
                     
                  
                  
                     
                        120 %
                     
                  
                  
                     
                        185 %
                     
                  
               
                     
                        9
                     
                  
                  
                     
                        65 %
                     
                  
                  
                     
                        75 %
                     
                  
                  
                     
                        155 %
                     
                  
                  
                     
                        220 %
                     
                  
               
                     
                        10
                     
                  
                  
                     
                        85 %
                     
                  
                  
                     
                        100 %
                     
                  
                  
                     
                        235 %
                     
                  
                  
                     
                        300 %
                     
                  
               
                     
                        11
                     
                  
                  
                     
                        105 %
                     
                  
                  
                     
                        120 %
                     
                  
                  
                     
                        355 %
                     
                  
                  
                     
                        440 %
                     
                  
               
                     
                        12
                     
                  
                  
                     
                        120 %
                     
                  
                  
                     
                        135 %
                     
                  
                  
                     
                        470 %
                     
                  
                  
                     
                        580 %
                     
                  
               
                     
                        13
                     
                  
                  
                     
                        150 %
                     
                  
                  
                     
                        170 %
                     
                  
                  
                     
                        570 %
                     
                  
                  
                     
                        650 %
                     
                  
               
                     
                        14
                     
                  
                  
                     
                        210 %
                     
                  
                  
                     
                        235 %
                     
                  
                  
                     
                        755 %
                     
                  
                  
                     
                        800 %
                     
                  
               
                     
                        15
                     
                  
                  
                     
                        260 %
                     
                  
                  
                     
                        285 %
                     
                  
                  
                     
                        880 %
                     
                  
                  
                     
                        880 %
                     
                  
               
                     
                        16
                     
                  
                  
                     
                        320 %
                     
                  
                  
                     
                        355 %
                     
                  
                  
                     
                        950 %
                     
                  
                  
                     
                        950 %
                     
                  
               
                     
                        17
                     
                  
                  
                     
                        395 %
                     
                  
                  
                     
                        430 %
                     
                  
                  
                     
                        1 250 %
                     
                  
                  
                     
                        1 250 %
                     
                  
               
                     
                        Kõik muud
                     
                  
                  
                     
                        1 250 %
                     
                  
                  
                     
                        1 250 %
                     
                  
                  
                     
                        1 250 %
                     
                  
                  
                     
                        1 250 %
                     
                  
               
               Artikkel 263
               Riskiga kaalutud vara arvutamine standardmeetodi kohaselt
            
            
               (1)Standardmeetodi kasutamise korral arvutatakse väärtpaberistamise positsiooni riskiga kaalutud vara, korrutades positsiooni artikli 248 kohaselt arvutatud riskipositsiooni väärtuse asjakohase riskikaaluga, mis leitakse järgmiselt (alampiir kõigil juhtudel 15 %):
            
            
               RW = 1 250 %,                
                     
                     
                     
                     
                      kui D ≤ KA,
            
            
               RW = 12,5· KSSFA(KA),                 
                     
                     
                     
                      kui A ≥ KA,
            
            
               
                  ,     
                      kui A ˂ KA ˂ D,
            
            
               kus:
            
            
               D on ülemine eraldamispunkt, mis on määratud kindlaks vastavalt artiklile 256;
            
            
               A on alumine eraldamispunkt, mis on määratud kindlaks vastavalt artiklile 256;
            
            
               KA on vastavalt lõikele 2 arvutatud parameeter,
            
         
         
            
            
               kus:
            
            
               a = – (1 / (p * KA)),
            
            
               u = D – KA,
            
            
               l = max (A – KA; 0),
            
            
               p = 1, kui väärtpaberistamise positsioon ei ole edasiväärtpaberistamise positsioon.
            
            
               (2)Lõike 1 kohaldamisel arvutatakse KA järgmiselt:
            
            
               ,
            
            
               kus:
            
            
                on aluspositsioonide kogumi omavahendite nõue, nagu määratletud artiklis 255;
            
            
               W = makseviivituses olevate riskipositsioonide nimiväärtuste summa ja kõigi aluspositsioonide nimiväärtuste suhe. Makseviivituses olev riskipositsioon tähendab aluspositsiooni, i) mille tähtajast on möödas 90 päeva või rohkem või ii) millega seoses kohaldatakse pankroti- või maksejõuetusmenetlust või iii) millega seoses kohaldatakse sundtäitmist või sarnast menetlust või iv) mis on väärtpaberistamise dokumentatsiooni kohaselt makseviivituses.
            
            
               Kui krediidiasutus või investeerimisühing ei tea kogumisse kuuluvatest aluspositsioonidest 5 % või vähema viivisseisundit, võib krediidiasutus või investeerimisühing kasutada standardmeetodit, tingimusel et KA arvutamisel tehakse järgmised kohandused:
            
            
            
               Kui krediidiasutus või investeerimisühing ei tea kogumisse kuuluvatest aluspositsioonidest rohkem kui 5 % viivisseisundit, peab väärtpaberistamise positsiooni riskikaal olema 1 250 %.
            
            
               (3)Kui krediidiasutusel või investeerimisühingul on väärtpaberistamise positsioon tuletisinstrumendi kujul, võib krediidiasutus või investeerimisühing anda tuletisinstrumendile tuletatud riskikaalu, mis on võrdväärne käesoleva artikli kohaselt arvutatud võrdluspositsiooni riskikaaluga.
            
            
               Käesoleva lõigu kohaldamisel on võrdluspositsioon positsioon, mis tuletisinstrumendiga võrreldes on kõigis aspektides samasse nõudeõiguse järku kuuluv positsioon, või sellise positsiooni puudumise korral tuletisinstrumendiga võrreldes vahetult järgmisesse nõudeõiguse järku kuuluv positsioon.
            
            
            
               Artikkel 264
               Lihtsa, läbipaistva ja standarditud väärtpaberistamise käsitlemine standardmeetodi kohaselt
            
            
               Standardmeetodi kasutamise korral arvutatakse standarväärtpaberistamise positsiooni riskikaal kooskõlas artikliga 263, võttes arvesse järgmisi muudatusi:
            
            
               riskikaalu alampiir kõrgemasse nõudeõiguse järku kuuluvate väärtpaberistamise positsioonide puhul = 10 %,
            
         
         
            
               p = 0,5.
            
            
               Artikkel 265
               Sisemisel hinnangul põhineva meetodi kohaldamisala ja selle kasutamise nõuded
            
            
               (1)Krediidiasutused ja investeerimisühingud võivad arvutada riskiga kaalutud vara seoses reitinguta positsiooniga varaga tagatud kommertsväärtpaberite programmides sisemisel hinnangul põhineva meetodi kohaselt kooskõlas artikliga 266, juhul kui asjaomased pädevad asutused on neile lõike 2 kohaselt loa andnud.
            
            
               (2)Pädevad asutused võivad anda krediidiasutustele ja investeerimisühingutele loa sisemisel hinnangul põhineva meetodi kasutamiseks selgelt määratletud kohaldamisala raames, kui täidetud on kõik järgmised tingimused:
            
            
               (a)kõik varaga tagatud kommertsväärtpaberite programmi raames emiteeritud kommertsväärtpaberis olevad positsioonid on reitingu saanud positsioonid;
            
            
               (b)positsiooni krediidikvaliteedi sisehinnangu puhul on arvesse võetud vähemalt ühe krediidikvaliteeti hindava asutuse kasutatavat avalikult kättesaadavat hindamismetoodikat, mis on välja töötatud reitingute andmiseks väärtpaberistamise positsioonidele või sama liiki aluspositsioonidele;
            
            
               (c)krediidiasutuse või investeerimisühingu sisemise hindamise protsess on vähemalt sama konservatiivne kui selliste krediidikvaliteeti hindavate asutuste avalikult kättesaadavad hinnangud, kes on andnud varaga tagatud kommertsväärtpaberite programmi raames emiteeritud kommertsväärtpaberile välishinnangu, eelkõige seoses stressitegurite ja muude asjakohaste kvantitatiivsete elementidega;
            
            
               (d)krediidiasutuse või investeerimisühingu sisemisel hindamisel põhinevas metoodikas võetakse arvesse selliste krediidikvaliteeti hindavate asutuste kõiki asjakohaseid avalikult kättesaadavad reitingu andmise metoodikaid, kes annavad varaga tagatud kommertsväärtpaberite programmi raames emiteeritud kommertsväärtpaberile reitingu, ja see hõlmab krediidikvaliteeti hindavate asutuste krediidikvaliteedi hinnangutele vastavaid reitinguklasse. Krediidiasutusel või investeerimisühingul peab olema sisedokumentide hulgas seletuskiri, milles kirjeldatakse, kuidas käesolevas punktis sätestatud tingimised täideti, ja ta peab seda seletuskirja korrapäraselt ajakohastama;
            
            
               (e)krediidiasutus või investeerimisühing kasutab sisemisel hindamisel põhinevat metoodikat sisemises riskijuhtimises, sealhulgas otsuste tegemise, juhtkonna teavitamise ja kapitali sisemise allokeerimise protsessis;
            
            
               (f)sise- või välisaudiitorid, krediidikvaliteeti hindav asutus või krediidiasutuse- või investeerimisühingusisene krediidiriski kontrollimise või riskijuhtimise funktsiooni täitja teeb korrapäraselt kontrolli sisemiste hinnangute andmise protsessi üle ja selle üle, kui täpsed on sisemised hinnangud krediidiasutuse või investeerimisühingu varaga tagatud kommertsväärtpaberite programmist tulenevate riskipositsioonide krediidikvaliteedile;
            
            
               (g)krediidiasutus või investeerimisühing jälgib oma sisereitingute asjakohasust aja jooksul, et hinnata sisemisel hinnangul põhineva metoodika toimimist, ja juhul kui riskipositsioonide tulemusnäitajad lahknevad pidevalt sisereitingute poolt näidatust, kohandab kõnealust metoodikat vastavalt vajadusele;
            
            
               (h)varaga tagatud kommertsväärtpaberite programm hõlmab emiteerimise ülevõtmise ja kohustiste juhtimise standardeid programmihaldurile mõeldud suuniste kujul ja need käsitlevad vähemalt järgmist:
            
            
                i)
                     vara aktsepteeritavuse miinimumkriteeriumid, võttes arvesse punkti i; 
            
            
               ii)
                     likviidsuse tagamise tehingute ja krediidikvaliteedi parandamise pakkumisest tulenevate riskipositsioonide liigid ja rahaline väärtus;
            
            
               iii)
                     kahjumite jaotus varaga tagatud kommertsväärtpaberite programmi hõlmatud väärtpaberistamise positsioonide vahel;
            
            
               iv)
                     ülekantud vara juriidiline ja majanduslik eraldatus vara müüvast üksusest;
            
            
               (i)varaga tagatud kommertsväärtpaberite programmi vara aktsepteeritavuse miinimumkriteeriumitega on nähtud ette vähemalt järgmine:
            
            
               i)
                     sellise vara ostmise välistamine, mis on pikalt tähtajaks tasumata või makseviivituses;
            
            
               ii) 
                     üksikule võlgnikule või geograafilisele piirkonnale liigse kontsentreerumise piiramine;
            
            
               iii)
                     ostetava vara kehtivusaja piiramine;
            
         
         
            
               (j)tehakse vara müüja riskiprofiili krediidiriski- ja äriprofiili analüüs, sh hinnatakse vähemalt vara müüja
            
            
               i)
                     varasemaid ja tulevasi oodatavaid majandustulemusi;
            
            
               ii)
                     praegust turuosa ja oodatavat tulevast konkurentsivõimet;
            
            
               iii)
                     finantsvõimendust, rahavooge, intressimaksete kattevara ja võlareitingut;
            
            
               iv)
                      emiteerimise ülevõtmise standardeid, maksete vahendamise võimet ja sissenõudmisprotsesse;
            
            
               (k)varaga tagatud kommertsväärtpaberite programmil on sissenõudmispõhimõtted ja -protseduurid, milles on võetud arvesse maksete vahendaja tegevussuutlikkust ja krediidikvaliteeti, ning programm sisaldab elemente, mis maandavad müüja ja maksete vahendaja tulemusnäitajatega seonduvaid riske. Käesoleva punkti kohaldamisel võib tulemusnäitajatega seonduvaid riske maandada käivitajatega, mis põhinevad müüja või maksete vahendaja praegusel krediidikvaliteedil, et välistada rahaliste vahendite mitteeristatavust müüja või maksete vahendaja kohustuste makseviivituse korral;
            
            
               (l)sellisest varade kogumist tuleneva kahju koguhinnangus, mis võidakse varaga tagatud kommertsväärtpaberite programmi raames osta, võetakse arvesse kõiki potentsiaalse riski allikaid, nagu krediidirisk ja lahjendusrisk;
            
            
               (m)kui müüja pakutud krediidikvaliteedi parandamise suurus on määratud ainult krediidiga seotud kahjude alusel ja kui lahjendusrisk on asjaomase riskipositsioonide kogumi puhul oluline, sisaldab varaga tagatud kommertsväärtpaberite programm eraldi reservi lahjendusriski jaoks;
            
            
               (n)nõutava krediidikvaliteedi parandamise suurus varaga tagatud kommertsväärtpaberite programmi raames arvutatakse, võttes arvesse mitme varasema aasta andmeid, sealhulgas kahjud, viivituses olevad nõuded, lahjendused ja nõuete käibekordaja;
            
            
               (o)varaga tagatud kommertsväärtpaberite programm sisaldab riskipositsioonide ostmise osas struktuurseid elemente, et leevendada alusportfelli krediidikvaliteedi võimalikku halvenemist. Selliste elementide hulgas võivad olla riskipositsioonide kogumile eriomased likvideerimise käivitid;
            
            
               (p)krediidiasutus või investeerimisühing hindab aluspositsioonide kogumi näitajaid, näiteks selle kaalutud keskmist krediidihinnangut, ning teeb kindlaks võimaliku kontsentreerumise üksikule võlgnikule või geograafilisele piirkonnale ja varakogumi kontsentreerituse.
            
            
               (3)Kui lõike 2 punktiga f ette nähtud kontrolli teevad krediidiasutuse või investeerimisühingu siseauditi, krediidiriski kontrollimise või riskijuhtimise funktsiooni täitjad, peavad nad olema sõltumatud krediidiasutuse või investeerimisühingu sisemistest varaga tagatud kommertsväärtpaberite programmi äri- ja kliendisuhetega tegelemise funktsiooni täitjatest.
            
            
               (4)Krediidiasutused ja investeerimisühingud, kes on saanud loa kasutada sisemisel hinnangul põhinevat meetodit, ei kasuta sisemisel hinnangul põhineva meetodi kohaldamisalasse kuuluvate positsioonide puhul muid meetodeid, välja arvatud juhul, kui täidetud on kõik järgmised tingimused:
            
            
               (a)krediidiasutus või investeerimisühing on pädevale asutusele teda rahuldaval viisil tõendanud, et tal on selleks mõjuvad põhjused;
            
            
               (b)krediidiasutus või investeerimisühing on saanud pädevalt asutuselt eelneva loa.
            
            
               Artikkel 266
               Riskiga kaalutud vara arvutamine sisemisel hinnangul põhineva meetodi kohaselt
            
            
               (1)Sisemisel hinnangul põhineva meetodi kohaselt paigutab krediidiasutus või investeerimisühing varaga tagatud kommertsväärtpaberis oleva reitinguta positsiooni oma sisehinnangu põhjal ühte artikli 265 lõike 2 punktis d sätestatud reitinguklassi. Positsioonile antakse tuletatud reiting, mis on sama, mis asjaomasele reitinguklassile artikli 265 lõike 2 punkti d kohaselt vastavad krediidikvaliteedi hinnangud.
            
            
               (2)Kooskõlas lõikega 1 tuletatud reiting peab selle andmise ajal olema vähemalt investeerimisjärgu krediidireitingu tasemel või sellest kõrgemal ja seda käsitletakse riskiga kaalutud vara arvutamisel vastavalt kas artikli 261 või 262 kohaselt samaväärsena krediidikvaliteeti hindava asutuse antud aktsepteeritud krediidikvaliteedi hinnanguga.
            
            
               4. alajagu
                  Väärtpaberistamise positsioonide ülempiirid
            
            
               Artikkel 267
               Maksimaalne riskikaal kõrgemasse nõudeõiguse järku kuuluvate väärtpaberistamise positsioonide korral: aluspositsioonide arvessevõtmise meetod
            
         
         
            
               (1)Krediidiasutus või investeerimisühing, kes teab igal ajahetkel seda, millest aluspositsioonid koosnevad, võib anda kõrgemasse nõudeõiguse järku kuuluvale väärtpaberistamise positsioonile maksimaalse riskikaalu, mis on võrdväärne kaalutud keskmise riskikaaluga, mis antaks aluspositsioonidele, juhul kui neid ei oleks väärtpaberistatud.
            
            
               (2)Kui tegemist on aluspositsioonide kogumitega ja krediidiasutus või investeerimisühing kasutab ainult standardmeetodit või sisereitingute meetodit, võrdub maksimaalne riskikaal riskipositsioonidega kaalutud keskmise riskikaaluga, mida kohaldataks vastavalt kas 2. või 3. peatüki kohaselt aluspositsioonide suhtes, kui neid ei oleks väärtpaberistatud.
            
            
               Eri liiki aluspositsioonidest koosnevate kogumite korral arvutatakse maksimaalne riskikaal järgmiselt:
            
            
               (a)kui krediidiasutus või investeerimisühing kasutab sisereitingute meetodit, määratakse sellele aluspositsioonide kogumi osale, mille suhtes kohaldatakse standardmeetodit, vastav standardmeetodikohane riskikaal, ning sellele osale, mille suhtes kohaldatakse sisereitingute meetodit, vastav sisereitingute meetodi kohane riskikaal;
            
            
               (b)kui krediidiasutus või investeerimisühing kasutab standardmeetodit või välisreitingute meetodit, võrdub kõrgemasse nõudeõiguse järku kuuluvate väärtpaberistamise positsioonide maksimaalne riskikaal standardmeetodikohase kaalutud keskmise riskikaaluga aluspositsioonide puhul. 
            
            
               (3)Käesoleva artikli kohaldamisel hõlmab riskikaal, mida kohaldataks sisereitingute meetodi kohaselt vastavalt 3. peatükile, oodatavate kahjude ja makseviivituses olevate aluspositsioonide suhtarvu, mis on korrutatud 12,5ga.
            
            
               (4)Kui vastavalt lõikele 1 arvutatud maksimaalne riskikaal on väiksem kui artiklites 259–264 sätestatud asjaomased minimaalsed riskikaalud, kasutatakse vastavalt lõikele 1 arvutatud maksimaalset riskikaalu.
            
            
               Artikkel 268
               Maksimaalsed kapitalinõuded
            
            
               (1)Väärtpaberistamise tehingu algatajast, sponsorist või muu krediidiasutus või investeerimisühing, kes kasutab välisreitingute meetodit, või väärtpaberistamise tehingu algatajast või sponsorist krediidiasutus või investeerimisühing, kes kasutab välisreitingute või standardmeetodit, võib kohaldada hoitava väärtpaberistamise positsiooni suhtes maksimaalset kapitalinõuet, mis on võrdväärne kapitalinõuetega, mis oleks aluspositsioonide puhul arvutatud 2. või 3. peatüki kohaselt, kui neid ei oleks väärtpaberistatud. Käesoleva artikli kohaldamisel hõlmab sisereitingutel põhinev kapitalinõue oodatavat kahju, mis on seotud 3. peatüki alusel arvutatud positsioonidega, ja ettenägematut kahju, mis on korrutatud teguriga 1,06.
            
            
               (2)Eri liiki aluspositsioonidest koosnevate kogumite korral leitakse maksimaalne kapitalinõue, arvutades vastavalt lõikele 1 aluspositsioonide selliste osade riskipositsioonidega kaalutud keskmise, mille puhul saab kasutada sisereitingute ja standardmeetodit.
            
            
               (3)Maksimaalse kapitalinõude leidmiseks korrutatakse lõike 1 või 2 kohaselt arvutatud summa P-teguriga, mis on arvutatud järgmiselt:
            
            
               (a)kui krediidiasutusel või investeerimisühingul on üks või mitu väärtpaberistamise positsiooni, mis kuuluvad samasse väärtpaberistamisseeriasse, võrdub P-faktor krediidiasutuse või investeerimisühingu konkreetsesse seeriasse kuuluvate väärtpaberistamise positsioonide nimiväärtuse ja seeria nimiväärtuse suhtega;
            
            
               (b)kui krediidiasutuse või investeerimisühingu väärtpaberistamise positsioonid kuuluvad eri seeriatesse, võrdub P-tegur intresside maksimaalse osakaaluga seeriate lõikes. Intresside osakaal arvutatakse iga seeria puhul vastavalt punktile a.
            
            
               (4)Väärtpaberistamise positsiooni maksimaalse kapitalinõude arvutamisel vastavalt käesolevale artiklile lahutatakse kooskõlas artikli 36 lõike 1 punktiga k esimese taseme põhiomavahendite kirjetest maha müügitulu ning krediidikvaliteeti parandavad ja ainult intressi saamisel põhinevad varad, mis tulenevad väärtpaberistamise tehingust.
            
            
            
               5. alajagu
                  Muud sätted
            
            
               Artikkel 269
               Edasiväärtpaberistamine
            
            
               (1)Edasiväärtpaberistamise positsiooni korral kasutavad krediidiasutused ja investeerimisühingud standardmeetodit kooskõlas artikliga 263, tehes järgmised muudatused:
            
            
               (a)W = 0 iga väärtpaberistamisseeriast tuleneva riskipositsiooni puhul aluspositsioonide kogumis; 
            
            
               (b)p = 1,5;
            
         
         
            
               (c)tulenev riskikaal on vähemalt 100 %.
            
            
               (2)Aluseks olevate väärtpaberistamise positsioonide KSA arvutatakse vastavalt 2. alajaole.
            
            
               (3)4. alajaos sätestatud maksimaalseid kapitalinõudeid edasiväärtpaberistamise positsioonide suhtes ei kohaldata.
            
            
               (4)Kui aluspositsioonide kogum koosneb eri väärtpaberistamisseeriatest ja muut liiki varadest, on parameeter KA eraldi iga riskipositsioonide alamrühma puhul arvutatud KA nimiväärtuses riskipositsioonidega kaalutud keskmine.
            
            
               Artikkel 270
               Kõrgemasse nõudeõiguse järku kuuluvad positsioonid VKE-põhistes väärtpaberistamistes
            
            
               Väärtpaberistamise tehingu algatanud krediidiasutus või investeerimisühing võib arvutada väärtpaberistamise positsiooni riskiga kaalutud vara vastavalt artiklile 260, 262 või 264, nagu asjakohane, kui täidetud on järgmised tingimused:
            
            
               (a)väärtpaberistamine vastab [väärtpaberistamise määruse] artikli 6 lõikes 2 sätestatud nõuetele, v.a kõnealuse lõike punkt a;
            
            
               (b)positsioon on kõrgemasse nõudeõiguse järku kuuluv väärtpaberistamise positsioon;
            
            
               (c)väärtpaberistamine on tagatud ettevõtjate suhtes olevate positsioonide kogumiga, tingimusel et nendest portfelli mahu seisukohast 80 % on väärtpaberistamise vormistamise ajal VKEd kooskõlas artikli 501 määratlusega;
            
            
               (d)krediidirisk, mis on seotud väärtpaberistamise tehingu algatanud krediidiasutuse või investeerimisühingu poolt mitte säilitatud positsioonidega, kanatakse üle sellise garantii või edasigarantii kaudu, mis vastab 4. peatükis sätestatud kaudse krediidiriski kaitse nõuetele krediidiriski puudutava standardmeetodi puhul; 
            
            
               (e)garantii või edasigarantii andja, nagu asjakohane, on liikmesriigi keskvalitsus või keskpank, mitmepoolne arengupank või rahvusvaheline organisatsioon, eeldusel et garantii või edasigarantii andja suhtes olevate riskipositsioonide puhul on lubatud III osa 2. peatüki kohaselt kasutada riskikaalu 0 %.
            
            
            
               Artikkel 270a
               Täiendav riskikaal
            
            
               (1)Kui krediidiasutus või investeerimisühing ei vasta krediidiasutuse või investeerimisühingu hooletuse või tegevusetuse tõttu [väärtpaberistamise määruse] 2. peatükis sätestatud nõuetele mõnes olulises osas, kehtestavad pädevad asutused proportsionaalse täiendava riskikaalu, milleks on vähemalt 250 % riskikaalust (ülemmäär 1 250 %) ning mida kohaldatakse asjaomaste väärtpaberistamise positsioonide suhtes artikli 247 lõikes 6 või artikli 337 lõikes 3 sätestatud viisil. Täiendav riskikaal suureneb progresseeruvalt hoolduskohustuse sätete iga järgneva rikkumise korral. Pädevad asutused võtavad arvesse teatavate väärtpaberistamiste puhul [väärtpaberistamise määruse] artikli 4 lõikes 4 ette nähtud erandeid, vähendades riskikaalu, mida tuleks käesoleva artikli alusel muidu kohaldada sellise väärtpaberistamise korral, mille suhtes kohaldatakse [väärtpaberistamise määruse] artikli 4 lõiget 4.
            
            
               (2)EBA töötab välja rakenduslike tehniliste standardite eelnõud järelevalvetavade lähendamise lihtsustamiseks käesoleva artikli lõike 1 rakendamisel, sealhulgas hoolsuskohustuse ja riskijuhtimise kohustuse eiramise korral võetavad meetmed. EBA esitab kõnealused rakenduslike tehniliste standardite eelnõud komisjonile 1. jaanuariks 2014.
            
            
               (3)Komisjonile antakse kooskõlas määruse (EL) nr 1093/2010 artikliga 15 õigus võtta vastu esimeses lõigus osutatud rakenduslikud tehnilised standardid.
            
            
               4. jagu
                  Välised krediidikvaliteedi hinnangud
            
            
               Artikkel 270b
               Krediidikvaliteeti hindavate asutuste antud krediidikvaliteedi hinnangute kasutamine
            
            
               Krediidiasutused ja investeerimisühingud võivad kasutada väärtpaberistamise positsiooni riskikaalu määramiseks vastavalt käesolevale peatükile ainult krediidikvaliteedi hinnanguid, juhul kui krediidikvaliteedi hinnangu on andnud või heaks kiitnud krediidikvaliteeti hindav asutus vastavalt määrusele (EÜ) nr 1060/2009.
            
            
               Artikkel 270c
               Nõuded, millele krediidikvaliteeti hindava asutuse antud krediidikvaliteedi hinnang peab vastama
            
         
         
            
               3. jao kohasel riskiga kaalutud varade arvutamisel kasutavad krediidiasutused ja investeerimisühingud krediidikvaliteeti hindava asutuse antud krediidikvaliteedi hinnangut ainult juhul, kui täidetud on järgmised tingimused:
            
            
               (a)krediidikvaliteedi hinnangus kajastuvate makseliikide vahel ja selliste makseliikide vahel, millele krediidiasutusel või investeerimisühingul on õigus selle lepingu alusel, millest tuleneb kõnealune väärtpaberistamise positsioon, ei tohi olla mittevastavusi;
            
            
               (b)krediidikvaliteeti hindav asutus avaldab kooskõlas määrusega (EÜ) nr 1060/2009 krediidikvaliteedi hinnangud ning kahjude ja rahavoogude analüüsi andmed ja reitingute tundlikkuse muutuste suhtes reitingute aluseks olevates eeldustes, sealhulgas varade kogumi tulemusnäitajates, samuti korra, metoodika, eeldused ja krediidikvaliteedi hinnangute aluseks olevad põhielemendid. Käesoleva punkti kohaldamisel loetakse teave avaldatuks, kui see on avaldatud kättesaadavas vormis. Teavet, mis tehakse kättesaadavaks vaid piiratud arvule üksustele, ei loeta avaldatuks;
            
            
               (c)krediidikvaliteedi hinnangud on kaasatud krediidikvaliteeti hindava asutuse krediidikvaliteedi hinnangute muutmise maatriksisse;
            
            
               (d)krediidikvaliteedi hinnangud ei põhine täielikult ega osaliselt krediidiasutuse või investeerimisühingu enda antud tagatiseta toetusel. Kui positsioon põhineb täielikult või osaliselt tagatiseta toetusel, käsitleb krediidiasutus või investeerimisühing asjaomast positsiooni sellelt riskiga kaalutud vara arvutamisel 3. jao kohaselt selliselt, nagu see oleks reitinguta;
            
            
               (e)krediidikvaliteeti hindav asutus on võtnud kohustuse avaldada selgitused selle kohta, kuidas aluspositsioonide tulemusnäitajad mõjutavad asjaomast krediidikvaliteedi hinnangut.
            
            
               Artikkel 270d
               Krediidikvaliteedi hinnangute kasutamine
            
            
               (1)Krediidiasutus või investeerimisühing võib määrata ühe või mitu krediidikvaliteeti hindavat asutust, kelle antud krediidikvaliteedi hinnanguid kasutatakse riskiga kaalutud vara arvutamisel käesoleva peatüki alusel (edaspidi „krediidikvaliteeti hindav määratud asutus”).
            
            
               (2)Krediidiasutus või investeerimisühing kasutab oma väärtpaberistamise positsioonidega seotud krediidikvaliteedi hinnanguid järjepidevalt, mitte valikuliselt, ning täidab sel eesmärgil järgmised nõuded:
            
            
               (a)krediidiasutus või investeerimisühing ei kasuta ühe krediidikvaliteeti hindava asutuse antud krediidikvaliteedi hinnanguid selliste positsioonide puhul, mis tal on sama väärtpaberistamise ühtedes väärtpaberistamisseeriates, ja teise krediidikvaliteeti hindava asutuse antud krediidikvaliteedi hinnanguid selliste positsioonide puhul, mis tal on selle väärtpaberistamise teistes väärtpaberistamisseeriates, millele esimene neist krediidikvaliteeti hindavatest asutustest võib olla reitingu andnud või mitte;
            
            
               (b)kui positsioonil on kaks krediidikvaliteeti hindavate määratud asutuste antud krediidikvaliteedi hinnangut, kasutab krediidiasutus või investeerimisühing vähem soodsat krediidikvaliteedi hinnangut;
            
            
               (c)kui positsioonil on kolm või rohkem krediidikvaliteeti hindavate määratud asutuste antud krediidikvaliteedi hinnangut, kasutatakse kahte kõige soodsamat krediidikvaliteedi hinnangut. Kui kaks kõige soodsamat krediidikvaliteedi hinnangut on erinevad, kasutatakse neist kahest vähem soodsat;
            
            
               (d)krediidiasutus või investeerimisühing ei taotle aktiivselt vähem soodsate reitingute tühistamist.
            
            
               (3)Kui väärtpaberistamise aluspositsioonidel on täielik või osaline 4. peatüki alusel aktsepteeritav krediidiriski kaitse ja sellise kaitse mõju kajastub krediidikvaliteeti hindava määratud asutuse poolt positsioonile antud krediidikvaliteedi hinnangus, kasutab krediidiasutus või investeerimisühing sellele krediidikvaliteedi hinnangule vastavat riskikaalu. Kui krediidiriski kaitse ei ole 4. peatüki kohaselt aktsepteeritav, siis krediidikvaliteedi hinnangut arvesse ei võeta ja väärtpaberistamise positsiooni käsitletakse reitinguta positsioonina.
            
            
               (4)Kui väärtpaberistamise positsioonil on 4. peatüki alusel aktsepteeritav krediidiriski kaitse ja sellise kaitse mõju kajastub krediidikvaliteeti hindava määratud asutuse poolt positsioonile antud krediidikvaliteedi hinnangus, käsitleb krediidiasutus või investeerimisühing väärtpaberistamise positsiooni reitinguta positsioonina ja arvutab riskiga kaalutud vara kooskõlas 4. peatükiga.
            
            
               Artikkel 270e
               Krediidikvaliteedi hinnangutele vastavate krediidikvaliteedi astmete määramine
            
            
               EBA töötab välja rakenduslike tehniliste standardite eelnõud, et määrata objektiivselt ja järjekindlat kindlaks, millisele käesoleva peatüki kohasele krediidikvaliteedi astmele iga krediidikvaliteeti hindava asutuse antud asjaomane krediidikvaliteedi hinnang vastab. Käesoleva artikli kohaldamisel teeb EBA eelkõige järgmist:
            
            
               (a)eristab igas krediidikvaliteedi hinnangus väljendatud suhtelisi riskiastmeid;
            
            
               (b)võtab arvesse kvantitatiivseid tegureid, nagu makseviivituse- ja/või kahjumäärad ning iga krediidikvaliteeti hindava asutuse krediidikvaliteedi hinnangute varasem täpsus erinevate varaklasside lõikes;
            
            
               (c)võtab arvesse kvalitatiivseid tegureid, nagu see, millist liiki tehinguid krediidikvaliteeti hindav asutus hindab, tema metoodikat ja tema antud krediidikvaliteedi hinnangute tähendust, eelkõige seda, kas nende puhul võetakse arvesse oodatava kahju määra või nn esimese euro kahju (first euro loss) ning intresside õigeaegset tasumist või intresside lõplikku tasumist;
            
         
         
            
               (d)püüab tagada, et väärtpaberistamise positsioonid, mille suhtes kohaldatakse krediidikvaliteeti hindavate asutuste antud krediidikvaliteedi hinnangute alusel sama riskikaalu, vastaksid samaväärsetele krediidiriski tasemetele.
            
            
               EBA esitab kõnealused rakenduslike tehniliste standardite eelnõud komisjonile 1. juuliks 2014.
            
            
               Komisjonile antakse kooskõlas määruse (EL) nr 1093/2010 artikliga 15 õigus võtta vastu esimeses lõigus osutatud rakenduslikud tehnilised standardid”.
            
            
            
            
               (5)Artikkel 337 asendatakse järgmisega:
            
            
               „Artikkel 337
            
            
               Omavahendite nõue väärtpaberistamise instrumentide puhul
            
            
               (1)Kauplemisportfellis hoitavate selliste instrumentide korral, mis on väärtpaberistamise positsioonid, kaalub krediidiasutus või investeerimisühing artikli 327 lõike 1 kohaselt netopositsioone 8 %-ga riskikaalust, mida krediidiasutus või investeerimisühing kasutaks kauplemisportfellis mittehoitava positsiooni puhul vastavalt III osa II jaotise 5. peatüki 3. jaole.
            
            
               (2)Lõike 1 kohaldamise eesmärgil riskikaalude kindlaksmääramisel võib makseviivituse tõenäosuse ja makseviivitusest tingitud kahjumäära hinnangud leida ka niisuguste hinnangute põhjal, mis on tuletatud sellise krediidiasutuse või investeerimisühingu täiendavate riskide omavahendite nõude (IRC) meetodi alusel, millele on antud luba kasutada võlainstrumentide spetsiifilise riski puhul sisemudelit Seda varianti võib kasutada üksnes pädevate asutuste loal, mis antakse, kui kõnealused hinnangud vastavad II jaotise 3. peatükis sätestatud sisereitingute meetodi kvantitatiivsetele nõuetele.
            
            
               Vastavalt määruse (EL) nr 1093/2010 artiklile 16 annab EBA välja suunised makseviivituse tõenäosuse ja makseviivitusest tingitud kahjumäära hinnangute sisenditena kasutamise kohta, kui need hinnangud põhinevad täiendavate riskide omavahendite nõude meetodil.
            
            
               (3)Selliste väärtpaberistamise positsioonide suhtes, mille puhul kasutatakse vastavalt artikli 247 lõikele 6 täiendavat riskikaalu, tuleb kohaldada kogu riskikaalust 8 %.
            
            
               (4)Selleks et arvutada spetsiifilise riski katmiseks vajalik omavahendite nõue, liidab krediidiasutus või investeerimisühing kokku lõigete 1, 2 ja 3 kohaldamisel saadud kaalutud positsioonid (olenemata sellest, kas need on pikad või lühikesed), välja arvatud väärtpaberistamise positsioonid, mille suhtes kohaldatakse artikli 338 lõiget 4.
            
            
               (5)Kui traditsioonilise väärtpaberistamise tehingu algatanud krediidiasutus või investeerimisühing ei vasta artiklis 244 sätestatud riski olulise osa ülekandmise tingimustele, kajastab ta väärtpaberistamise aluspositsioone omavahendite nõude arvutamisel selliselt, nagu neid ei oleks väärtpaberistatud.
            
            
               Kui sünteetilise väärtpaberistamise tehingu algatanud krediidiasutus või investeerimisühing ei vasta artiklis 245 sätestatud riski olulise osa ülekandmise tingimustele, kajastab ta väärtpaberistamise aluspositsioone omavahendite nõuete arvutamisel selliselt, nagu neid ei oleks väärtpaberistatud, ja ei võta sünteetiline väärtpaberistamise mõju krediidiriski kaitse eesmärgil arvesse.”
            
            
            
               (9)V osa jäetakse välja.
            
            
            
               (10)Artikli 456 lõikele 1 lisatakse punkt k:
            
            
               (a)väärtpaberistamise positsioonide riskiga kaalutud vara arvutamist käsitlevate artiklite 247–270a kohaste sätete muutmine, et võtta arvesse väärtpaberistamist käsitlevate rahvusvaheliste standardite arengut või muudatusi.
            
         
         
            
               (11)Artiklis 457 asendatakse punkt c järgmisega:
            
            
               (a)„artiklites 242–270a sätestatud omavahendite nõuded seoses väärtpaberistamisega”.
            
            
               (12)Lisatakse artikkel 519a:
            
            
               „Artikkel 519a
            
            
               Aruanne
            
            
               Komisjon esitab Euroopa Parlamendile ja nõukogule aruande III osa II jaotise 5. peatüki kohaldamise kohta väärtpaberistamise turgude arengu kontekstis hiljemalt 3 aastat pärast [lisada käesoleva määruse jõustumise kuupäev]. Aruandes hinnatakse eelkõige artiklis 254 sätestatud meetodite tähtsusjärjekorra mõju liidus väärtpaberistamise turgudel tegutsevate krediidiasutuste ja investeerimisühingute emiteerimis- ja investeerimistegevusele ning liidu ja liikmesriikide finantsstabiilsusele.
            
            
               
            
            
               Artikkel 2
               Üleminekusätted avatud väärtpaberistamise positsioonide kohta
            
            
               [Artikli 3 lõikes 2 sätestatud kuupäev / kindlaks määratud kuupäev] seisuga avatud väärtpaberistamise positsioonide puhul võivad krediidiasutused ja investeerimisühingud jätkata määruse (EL) nr 575/2013 III osa II jaotise 5. peatüki ja artikli 337 [artikli 3 lõikes 2 sätestatud kuupäevale eelnev päev] kehtiva redaktsiooni kohaldamist 31. detsembrini 2019, eeldusel et krediidiasutus või investeerimisühing
            
            
               (a)teatab pädevale asutusele hiljemalt [kindlaks määratud kuupäev], et kavatseb asjakohast artiklit kohaldada; 
            
            
               (b)kohaldab asjakohast artiklit kõigi [artikli 3 lõikes 2 sätestatud kuupäev / kindlaks määratud kuupäev] seisuga krediidiasutuse või investeerimisühingu hoitavate avatud väärtpaberistamise positsioonide suhtes.
            
            
               Artikkel 3
               Jõustumine ja kohaldamise kuupäev
            
            
               (1)Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               (2)Käesolevat määrust kohaldatakse alates [jõustumise kuupäev].
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  Komisjoni delegeeritud määrus (EL) 2015/61, 10. oktoober 2014, millega täiendatakse Euroopa Parlamendi ja nõukogu määrust (EL) nr 575/2013 seoses krediidiasutuste suhtes kohaldatava likviidsuskatte nõudega (ELT L 11, 17.1.2015, lk 1).
               
               
                  
                     (2)
                  Euroopa Parlamendi ja nõukogu määrus (EL) nr 575/2013, 26. juuni 2013, krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).
               
               
                  
                     (3)
                  
                  
                     http://www.bis.org/bcbs/publ/d303.pdf
                  
               
               
                  
                     (4)
                  
                  
                     http://www.bis.org/press/p150723.htm
                  
               
               
                  
                     (5)
                  Vt 
                  
                     https://www.eba.europa.eu/documents/10180/950548/EBA+report+on+qualifying+securitisation.pdf
                  
               
               
                  
                     (6)
                  Vt 
                  
                     https://ec.europa.eu/eusurvey/publication/securitisation-2015?language=en
                  
                   
               
               
                  
                     (7)
                  Vt 
                  
                     http://eur-lex.europa.eu/resource.html?uri=cellar:9df9914f-6c89-48da-9c53-d9d6be7099fb.0009.03/DOC_1&format=PDF
                  
                   
               
               
                  
                     (8)
                  Komisjoni rakendusmäärus (EL) nr 602/2014, 4. juuni 2014, millega sätestatakse rakenduslikud tehnilised standardid järelevalvetavade lähendamise lihtsustamiseks seoses täiendavate riskikaalude rakendamisega vastavalt Euroopa Parlamendi ja nõukogu määrusele (EL) nr 575/2013 (ELT L 166, 5.6.2014, lk 22)
               
               
                  
                     (9)
                  ELT C68, 6.3.2012, lk 39.
               
               
                  
                     (10)
                  Vt 
                  
                     https://www.eba.europa.eu/documents/10180/950548/EBA+report+on+qualifying+securitisation.pdf